text:
Maṛtina Hingis
Maṛtina Hingis d tanaddalt n Tennis Taswisit ilulen ass n 30 Ctamber 1980 di Košice (tamurt n Sluvaki, zikenni čekusluvaki). D nettat id tanaddalt meẓẓilen ig bḍen ad teḥrez talɣuɣa n Grand Chelem si zman n Lottie Dod asegwas 1887, d nettat daɣen id tanaddalt tameẓlant ig bḍen ɣer tqacuct n wedras umaḍan deg umezruy n Tennis.
Tettmeslay Kuz (4) n tutlayin, Tačikit, Talmanit (taswist talmanit), tagyizit d tefṛansist. Tella t tteffaɣ d unaddal Serǧiu Garsia, sin akkin tessen amyurar n Tennis Radek Stepanek asegwas n 2006. Tezweǧ ak-d umennay afṛansi Tibau Hutin asegwas n 2010.
Agbur
Temẓ-is[beddel]
Tluled s yisem Martina Hingisová di tmurt n Sluvaki zikenni čekusluvaki, seg mi tesea 8 isegwasen Maṛtina tettidir di tmurt Taswist acku yemmas teiwed zwaǧ. Deg usegwas n 1999 tuY axxam deg temdint n Floride Marikan maca teqqim tettidir di teswist. D yemma-s is yefkan isem n Maṛtina, imi tella tḥemmel tanadalt tameqṛant n Tennis Maṛtina Navṛatiluva, nettat daYen n tmurt n čekusluvaki. Yemma-s tella tetturar addal n Tennis, dYa d ayen itt yeǧǧan attili d tasleYmayt n Maṛtina deg umecwaṛ ines maṛṛa.
Amecwaṛ ines seg (1994-2002)[beddel]
Maṛtina telmed att urar addal n Tennis si temẓ-is, Yurs 5 isegwasen di leemr-is mi tebda tetturar di tedwilin, tessaweḍ att uYal d talYuYt n umaḍal n tullas asegwas n 1994. asegwas n 1996 turar aked Helena Suková deg uslig n Wimledon, dYa tuYal d tanadalt tameẓlant yessawḍen at ḥrez talYuYa agi.
Asegwas n 1997 d win ig walan urar n maṛtina ad yuYal qessaḥ nezzah, tarbaḥ 37 uraren wa deffir wayeḍ, iz d yebwin 6 telYuYa, tebwi Open n lustṛali mgal Mary pierce 6-2 6-2, tebweḍ Yer tagara n Rolland Garros anda texṣer d Iva Majoli acku tuḍen cwiṭ di tagara, tebwi daYen Wimbledon mgal Novotna aked US Open d Venus Williams 6-4 6-0; d ayen itt yeǧǧan att awi Clem amecṭuḥ.
Tebwi kṛad n talYiwin n Grand Chelem yemgaraden, ala Rolland Garros it xṣen sin ibardan di tagara, asegwas n 1999 anda turar aked tanadalt tameqṛant Steffi Graf ig llan di tagara n'umecwaṛ ines deg addal n Tennis, teqqimed deg umezruy, acku Maṛtina teac asenni yiwen wass ur tezmir attettu, tella tarbaḥ urar deg aḥric amezwaru, sinna yellad umgarad garas d unefray, ayen yeǧǧan ula d-imfarǧen (imeshanayen) ad ddun d Steffi Graf, di tagara, Maṛtina texṣer talYuYa, teffeY seg urar s-imeṭṭawen, ayen werǧin n wala deg addal agi. Seg ass nni Maṛtina ut tebwi talYuYa n Grand chelem, teqqim deg umḍiq amezwaru deg ubellez umaḍal, acku trbbaḥ aṭas n telYuYa it tturar, maca ur tebwi ara talYuYa tameqṛant.
asegwas n 2002 texṣer daYen di tagara n Open n lustṛali mgal Jennifer Kapriati, deg urar daYen id yeqqimen deg umezruy aladYa Maṛtina tella teḥrez aḥric amezwaru 6-4, yarna deg wis-sin tella tezwar 4-0, sinna 5-1, ar-mi dezzi fellas Jennifer, tifesniwin di temdint n Melbourne bḍen-t Yer 50°c, ayen yeǧǧan Maṛtina att xṣer zdat Jennifer. Lxṣara y agi d tin yeǧǧan Maṛtina kra wagguren ar zdat ad tḥbes urar n Tennis di Frurar 2003, mbaed mi tesea kra iYeblan deg uḍar-is.
Xas akken, Maṛtina teqimed d yiwet seg tnaddalin n Tennis tameqṛant, dYa imi ur tesea y ara lǧahd amakken tella Monika Seles naY Serena d Venus Williams, maca tebweḍ ad deg amḍiq-is gar asen-t, u ad tiweḍ Yer tqacuct n ubellez n Tennis azal n 275 imalas.
asegwas n 1999 d 2000 tellad sYur "magazine FHM" d yiwet ger 100 tilawin ig cebḥen deg umaḍal, m-ad asegwas 2005 ineYmasen imarikaniyen n "Tennis Magazine" arrantt d tis 22 gar 40 inadalen n Tennis imeqranen di 40 isegwasen ineggura deffir Roy Emerson zdat Evonne Goolagong
TuYalin ines asegwas n 2006[beddel]
Tella azal n 209 imalas d tamezwarut deg ubellez n WTA n Tennis deg umaḍal, ur turar deg tuber 2002 acku tella tesea uguren n ṣeḥḥa deg uḍar-is, asegwas n 2006, Maṛtina tuYaled s-urar, di yennayer tebda urar di Anvers, tadwilt n Proximus Diamond Games, aggur sinna texṣer di Open n Ṭayland.
Di Gold Coast, i lemhegga n Open n lustṛali, tin yebwin 5 n Grand Clem tarbaḥ timlilit ines tamezwarut zdat Maria Vento-Kabchi 6-2 6-1, tarna tarbaḥ snat n temlilin igarzen armi tebweḍ zdat n Flavia Pennetta, tanadalt tis 23 deg umaḍal dYa texṣer timlilit acku tesea uguren deg wammas-is. Ddurt id yarnan texṣer zdat Justine Henin 6-3 6-3.
Di Open n lustṛali 2006, Grand Clem ines amezwaru segm-id uYal s-uran, Maṛtina Hingis tesbegned d-akken mazal-itt d tanaddalt tameqṛant, imi dYa tessaweḍ armi d dduṛt n wis 1/4 si tagara, uqbel ad texṣer zdat n Kim Clijsters di 3 yeḥricen: 6-3 2-6 6-4, maca Maṛtina Hingis ur duYal ara seg Melburn ifassen d-imawen, aladYa tebwi Tabuqalt n uslig (irgazn/tilawin) aked amyuran n tmurt Lhend Mahesh Bhupathi, tabuqalt tis 8 deg Open n lustṛali, 3 (kraḍ) deg Afras, 4 (kuz) deg uslig tilawin, 1 (yiwet) deg uslig irgazen/tilawin.
Di tedwilt n Ṭukyu, Maṛtina tessuffeY ta deffir tayeḍ, Naṭali Decy, Maria Kirilenku d Maria Caṛapuva di 1/2 si tagara, tebweḍ Yer tagara n tedwilt i tikelt tamenzut segm-id uYal, maca di tagara texṣer zdat tarusit Elena Dementieva sin yeḥricen s-ulac (6-2 6-0). Ayagi yeǧǧa Maṛtina ad ali deg ubellez n WTA seg umḍiq n 117 Yer wis 48, sin wagguren kan segm-id uYal s-urar.
Tebweḍ Yer dduṛt tis 1/4 si tagara di Dubai, anda texṣer timlilit ines zdat Maria Caṛapuva, id yerran ttaṛ, ayagi maca yeǧǧa maṛtina ad ali deg ubellez n WTA Yer s-amḍiq wis 32. Tkemmel deg Indian Wells, anda tarna Lindsay Davenport, maca texṣer di 1/2 si tagara zdat Maria Caṛapuva ig ḥarsen tadwilt agi di tagara, di tagara n tedwlit tulid s-amḍiq wis 26 deg umaḍan.
Tewḍel Yer tedwilin n wakal, anda Maṛtina tennad d-akken ala Rolland Garros itt ixuṣṣen deg tedwilin n Grand Clem, u d yiwet seg tYawsiwin itt yeǧǧab tuYaled Yer wurar, deg Vaṛṣuvi texṣer di dduṛt tis snat zdat Venus Williams s-ugemmuḍ: 4-6 7-5 6-4. Di Berlin tebweḍ Yer 1/4 si tagara anda texṣer zdat Amili Muresmu:4-6 6-4 6-4.
Ass n Acur 21 Mayu 2006 Maṛtina tesbegned d-akken tuYaled s wazal-is imi tarbaḥ tadwilt n Ṛṛum di temlilit n tagara zdat tarusit Dinara Safina s-ugemmuḍ 6-2 7-5, tagi d tarennawt ines tamenzut seg 2002, u d tis 41 deg umacwar ines; deg ubellez Maṛtina tulid Yer s-amḍiq wis 14.
Di barra n wannar, Maṛtina tellad d « come-back n usegwas » deg Laureus Award n Barcelone, i tuYalin ines ifazen Yer wurar. Sinna mi tarbaḥ tamaricanit Lisa Raymond, tačikit Zuzana Ondrášková, takṛuatit Ivana Lisjak, tizraelit Shahar Peer, texṣer deg 1/4 n Roland Garros zdat tabeligit, tisnat deg umaḍan, Kim Clijsters.
TuYal Yer Wimbledon 5 isegwasen si tikelt taneggarut, tarbaḥ Olga Savchuk, Tathiana Garbin maca teYli di ddurt tis kṛaḍ zdat tajapunit Ai Sugiyama. Di tedwilin n Marikan texṣer deg 1/4 di San Diego zdat daYen n Kim Clijsters. Tebweḍ Yer tagara di Montreal, ayen itt yeǧǧan ad kcem Yer 10 timezwura deg ubellez umaḍan. Deg US Open texṣer di ddurt tisnat zdat tafṛansit Razzano. Di tedwilin n Asia, tebwi tadwilt n Kalkuta zdat Pučkuva, tṛuḥ ssin Yer seoul anda texṣer di dduṛt tisnat zdat Sania Mirza.
Maṛtina tessaweḍ ad ttekki deg Msters n Madrid, acku tuYalin ines d tin ig garzen s waṭas, maca tuzgad deg aggay awṛaY, anda tella Ameli Muresmo, Nadia Petṛuva d Justine Henin texṣer zdat Henin d Muresmo, maca tarbaḥ Nadia Petṛuva di temlilit tis kṛaḍ.
2008[beddel]
Ass wis Kuz Yennayer 2008, tettwaḥbes seg urar azal n sin isegwasen sYur amqun agraYlan n Tennis, Yas akken Maṛtina teḥbes urar m-akken kan tesla Yef wenYad ines umdig, ITF tekssa-s arazen d tedrimt itebwi seg Wimbledon 2007. M-ad Maṛtina teḥbes urar n Tennis i tikelt taneggarut.


c: text/html

text:
Tinebdar ( Bgayet )
Ass-a n larebɛa 23 deg wayyur n ṭuber aselway n tɣiwant n Tnebdar di twilayt n Bgayet, yeǧǧa amḍiq-is netta akked 7 ilelliyen ǧǧan imeḍqan-nnsen.
Aselway-ayi akked yemdukal-is sekna-d lɣid-nnsen mgal tamḥuqranit i d-yettilin ɣef tɣiwant-ayi sɣur imḍebren ɛlayen.
Deg ussan yezrin , limir n tɣwant-ayi, Brahim Bennaǧi yemccawar akked imezdaɣ n tiwant-a akked tdikliwin yemgaraden, di tagara msafhamen d akken ad reglen abrid aɣelnaw wis 26 ad rnun ad gen yiwen unejmuɛ zdat n lemqer n lwilaya ass-a n larebɛa.
C.W.

robotstxt: allowed

filter: keep


text:
Di tmurt tedla tagut seg wasmi d-tella ddunit, yiwwas imzdaY mi d-ukin taṣebḥit ur uminen ara allen nsen deg wayen i d-ufan. Yalci ibeddel ! amzun di
tmurt nniḍen i ten-yuY lḥal ! yal wa yeqqar ahat d targit neY wissen amek : Tafat n yiṭij ur ssinen tessefṛz akk tammiwin almi ulac ula d tili s-ddaw yisekla neY rrif n yixxamen d yidurar
iɛlayanen. Isekla yellan qquren azgen d asYar uYalen lsan akk tilabiwin tizegzawin, ssufYen-d akk yimYan tiqerra s-ddaw wakal, ijeǧǧigen, leḥcic, tireYlin d wadal...Ifrax-nni inecwen
yemmuYbnen di leɛcuc neY Yef yisYaren uYalen akk cennun s lferḥ n wayen urǧin walan...
ImezdaY mi d-fYen yal yiwen seg uxxam-is, nnejmaɛen akk deg umraḥ amqran Yer ujdir n udrar aɛlayan ur qeḍḍɛent ara wallen. Yal wa yettmeslay d terbeɛt i
t-iqerben, yal tarbeɛt d acu d ssebba i tenwa ahat tufa-tt-id i ubeddel-agi yeswehmen ula d iYersiwen. Γer taggara imi tirebbaɛ ttemqajlaḍent s wawal, yal ta teqqar d tifrat-iw i d tifrat
iṣeḥḥan, awal yuYal d amennuY, wa yekkat wa , wa ideggir wa, wa yettzerṭeṭṭi wa s wayen yufa sdat-s.
Amraḥ n tejmaɛt yuYal d timecreḍt n yimdanen. Ameǧǧed, leɛyaḍ d umendub, tiYratin, isuYan d ddenfil...Yeqqim yidim d tiregwa, tiqeṭṭiḍin n tfekkiwin din
da, icenciwen n yicebbuben, arkasen, iblaḍen, iselsa, iɛekzen tiɛekzin d yisYaren....
Imir kan tebreq termeg deg yigenni, yewwet-d wabbu ur yeẓri yiwen ansi ! d taɛeǧǧaǧt teYleb adrar di leɛli d usigna di
tehri d tebrek. Akken kan tewwed-d tɛeǧǧaǧt Yer umraḥ teḥbes tikli, tettezzi kan deg umkan-is. Cwiṭ cwiṭ tettader d aksar yettban-d wayen tedla. Ur d waYzen ur d cciṭan ! YeYleb adrar di
teYzi! YesseYli-d tiggdi d lxelɛa deg wulawen d lḥir deg wallaYen almi teɛreq tazla i yiḍarren, ur rwilen ur qqimen, ttergigin ceṭṭḥen yal wa deg umkan-is.
Din i d-yenṭeq leɛǧeb s taYect-is yecban tarmegt, idurar ttarran-d ṣṣut-is :
- Nekk d Rebbi nwen, d nekk i d tudert, d nekk i d lmut. Init labas mebla Rebbi.


text: Kabyle(i) 1 Daymi, ay atmaten-iw eɛzizen fell-i, kunwi i ccedhaɣ a kkun ẓreɣ, kunwi yellan d lfeṛḥ-iw, d ccan-iw, akka i glaq aț-țeṭṭfem s lǧehd di Ssid-nneɣ, a wid eɛzizen fell-i! 2 Bɣiɣ ad weṣṣiɣ tiyessetmatin nneɣ Iwudya akk-d Sinticya, iwakken ad ddukklent deg yiwen uxemmem di Ssid-nneɣ. 3 Ula d kečč a gma Sizugus unṣiḥ, ḍelbeɣ-ak a tent-tɛiwneḍ nutenti i ḥurben yid-i ɣef ddemma n lexbaṛ n lxiṛ, akk-d Klimun d imdukkal-iw nniḍen di leqdic iwumi uran yismawen nsen di tektabt n tudert. 4 Ilit dayem di lfeṛḥ imi tedduklem akk-d Ssid-nneɣ; a wen-t-id-ɛiwdeɣ : ilit dayem di lfeṛḥ. 5 Ilaq aț-țiḥninem ɣer yemdanen meṛṛa, Ssid-nneɣ qṛib a d-yuɣal. 6 Ur țḥebbiṛet ɣef wacemma, meɛna di yal lḥaǧa, ssutret ayen teḥwaǧem i Sidi Ṛebbi s tẓallit, s uḥellel akk-d leḥmadi; 7 imiren lehna n Sidi Ṛebbi i gugaren yal tamusni, aț-țeḥrez ulawen-nwen d ixemmimen nwen di Ɛisa Lmasiḥ. 8 Taggara ay atmaten a wen-d iniɣ : ayen akk yellan d ṣṣeḥ, d lḥeṛma, d lḥeqq, d ṣṣfa, ayen akk yuklalen leḥmala d wayen yuklalen leqdeṛ akk-d leḥmadi, ad ilin d sebba n ixemmimen-nwen. 9 Ayen tlemdem s ɣuṛ-i yerna tqeblem-t, ayen twalam xeddmeɣ-t d wayen teslam nniɣ-t-id xedmet-eț ula d kunwi, dɣa Sidi Ṛebbi Bab n lehna ad yili yid-wen. 10 Feṛḥeɣ aṭas am akken ț-țukci i yi-d-ifka Ssid-nneɣ mi walaɣ ul-nwen iɛawed iǧǧuǧeg-ed ɣuṛ-i, tețḥebbiṛem fell-i; ẓriɣ tețḥebbiṛem fell-i, lameɛna ur wen-d-teɣli ara teswiɛt iwakken a yi-t-id-tbeggnem. 11 Ur d-nniɣ ara ayagi imi xuṣṣeɣ, axaṭer lemdeɣ ad steqniɛeɣ di yal taswiɛt i deg lliɣ. 12 Ssneɣ ad ɛiceɣ di lexṣaṣ, am akken ssneɣ ad ɛiceɣ di tawant. Di yal amkan, di kullec lemdeɣ leqnaɛa d lexṣaṣ, lemdeɣ tawant d laẓ. 13 Zemreɣ i kullec s win i yi-sseǧhaden. 14 Lameɛna d ayen ilhan i txedmem imi tețțekkim di leɛtab-iw. 15 Kunwi teẓram ay atmaten n temdint n Filibus belli asmi bdiɣ abecceṛ n lexbaṛ n lxiṛ, mi ṛuḥeɣ si tmurt n Masidunya. Ula d yiwet n tejmaɛt ur temḥasab yid-i deg wayen i ț-id ikeččmen d wayen i tețțak d lemɛawna i wiyaḍ, anagar tajmaɛt-nwen; 16 anagar kunwi i gxedmen ayagi, yerna mi lliɣ di temdint n Tisalunikya, snat n tikkal i yi-d-tceggɛem ayen akk ḥwaǧeɣ. 17 Mačči ɣef lweɛda i țnadiɣ, meɛna țnadiɣ ɣef lfayda tameqqrant ara yilin di nnfeɛ-nwen. 18 Yewweḍ-iyi-d kullec, aql-i di tawant, ur iyi-ixuṣṣ wacemma imi i yi-d-iwweḍ wayen i d-tefkam i gma tneɣ Ibafrudit; ayen i d-yusan s ɣuṛ-wen am leɛṭeṛ n rriḥa yelhan, am wesfel i geqbel Sidi Ṛebbi yerna iɛǧeb-as. 19 Sidi Ṛebbi a wen-d-yefk ayen akk teḥwaǧem s wakken tella lɛaḍima n lbaṛakat-is, di Ɛisa Lmasiḥ. 20 Tamanegt i Sidi Ṛebbi baba tneɣ, si lǧil ɣer lǧil, amin! 21 Sellmet ɣef wegdud n Sidi Ṛebbi, wid akk yumnen s Ɛisa Lmasiḥ. 22 Atmaten akk yellan yid-i țsellimen fell-awen. Wid akk yellan seg ugdud n Sidi Ṛebbi țsellimen fell-awen, abeɛda wid yellan d iqeddacen n Qayṣer. 23 Ṛṛeḥma n Sidna Ɛisa Lmasiḥ aț-țili yid-wen.


text: Kabyle(i) 1 Mbeɛd ayagi, walaɣ ṛebɛa n lmalayekkat beddent di ṛebɛa tɣemmaṛ n ddunit; sḥebsent aḍu n ṛebɛa tɣemmaṛ n ddunit iwakken ur d-ițṣuḍu ara waḍu ɣef lqaɛa d lebḥur, neɣ ula ɣef yiwet ttejṛa. 2 Walaɣ lmelk nniḍen i d-yulin si lǧiha n cceṛq, yeṭṭef deg ufus-is ṭṭabeɛ n Ṛebbi yeddren; iɛeggeḍ s ṣṣut ɛlayen ɣer ṛebɛa lmalayekkat-nni iwumi yefka Sidi Ṛebbi tazmert iwakken ad ḍuṛṛent lqaɛa d lebḥur, yenna-yasen : 3 Ur țḍuṛṛut ara lqaɛa d lebḥuṛ neɣ ttjuṛ, alamma neḍbeɛ tiwenziwin n iqeddacen n Ṛebbi Illu-nneɣ. 4 Imiren sliɣ i leḥsab n wid yețwaḍebɛen, meyya uṛebɛa uṛebɛin alef si leɛṛac n wat Isṛail : 5 si lɛeṛc n Yahuda țwaḍebɛen tnac n alef; si lɛeṛc n Ruben, țwaḍebɛen ṭnac n alef; si lɛeṛc n Gad, ṭnac n alef; 6 si lɛeṛc n Azer, tnac n alef; si lɛeṛc n Naftali, ṭnac n alef; si lɛeṛc n Manasi, ṭnac n alef; 7 si lɛeṛc n Semɛun, ṭnac n alef; si lɛeṛc n Lewwi, ṭnac n alef; si lɛeṛc n Isakaṛ, ṭnac n alef; 8 si lɛeṛc n Zabulun, ṭnac n alef; si lɛeṛc n Yusef, ṭnac n alef; si lɛeṛc n Benyamin, țwaḍebɛen ṭnac n alef. 9 Mbeɛd ayagi, walaɣ izumal n lɣaci, ur yezmir yiwen a sen-d issufeɣ leḥsab, d imdanen n mkul lǧens, n mkul tamurt, n mkul agdud, n mkul tutlayt. Bedden zdat ukersi n lḥekma zdat Izimer-nni, lsan llebsa tamellalt, wwin-d tiseḍwa n tezdayin deg ifassen-nsen. 10 ?ɛeggiḍen s taɣect ɛlayen qqaṛen : Leslak-nneɣ yekka-d s ɣuṛ Izimer, s ɣuṛ Ṛebbi Illu-nneɣ yeqqimen ɣef wukersi n lḥekma. 11 Lmalayekkat meṛṛa zzin-t-ed i ukersi-nni n lḥekma, i lecyux akk-d ṛebɛa lxuluq-nni; uɣalent ɣef wudem zdat ukersi-nni n lḥekma țɛebbident Sidi Ṛebbi, 12 qqaṛent : s tideț, a neḥmed, a neckkeṛ Sidi Ṛebbi Illu-nneɣ, i nețța lɛaḍima, lekyasa, ccan d lḥekma si lǧil ɣer lǧil! Amin! 13 Yiwen si lecyux-nni yenṭeq-ed yenna-yi-d : Wid yelsan ijellaben icebḥanen, anwa-ten ? Ansi i d-usan ? 14 Rriɣ-as : D kečč i geẓran a Sidi. Yerra-yi-d : Wigi, d wid yesɛeddan leqheṛ d ameqqran; ssarden ijellaben-nsen, ssazdgen-ten deg idammen n Izimer. 15 Daymi i bedden zdat ukersi n lḥekma n Sidi Ṛebbi, țɛebbiden-t iḍ d wass deg wexxam-is. Win yeqqimen ɣef wukersi n lḥekma, a ten-iḥader; 16 ur țțuɣalen ad llaẓen, ur țțuɣalen ad ffaden, ur ten-yețḥaz yiṭij neɣ l eḥmu . 17 Imi Izimer yellan di tlemmast n ukersi n lḥekma, d nețța ara yilin d ameksa-nsen, a ten-yawi ɣer wanda țazzalen waman n lɛinṣer, Sidi Ṛebbi a sen-yesfeḍ imeṭṭawen seg wallen nsen.


text:
Bible verses about "jesus as image of god" | Kabyle
30
axaṭer nekk d Baba, d yiwen.
28
yenna-yasen daɣen : Asm'ara tessaɛlim Mmi-s n bunadem, imiren aț-țfiqem belli nekk « d Win yellan!» Aț-țɛeqlem belli ur xeddmeɣ acemma s yiman-iw, lameɛna qqaṛeɣ-ed ayen i yi-iselmed Baba Ṛebbi.
4
ur numin ara s Ṛebbi; axaṭer Cciṭan yerran iman is d ṛebbi n ddunit-agi, yesderɣel ixemmimen nsen, daymi ur walan ara tafat yellan di lexbaṛ n lxiṛ yeɛnan tamanegt n Lmasiḥ, nețța yellan d ṣṣifa n Sidi Ṛebbi.
19
Sidna Ɛisa yerra-yasen : S tideț qqaṛeɣ-awen : Mmi-s n Ṛebbi ur ixeddem acemma s yiman is, ixeddem ala ayen yeẓra ixeddem-it Baba-s. Kra n wayen ixeddem Baba-s ixeddem-it Mmi-s daɣen.
15
Lmasiḥ, d ṣṣifa n Sidi Ṛebbi ur nezmir a nwali, d nețța i d amezwaru n txelqit meṛṛa.
16
Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța.
17
Yella-d uqbel a d-yețwaxleq kra yellan, d nețța i d lsas n txelqit,
Topical data is from OpenBible.info, retrieved November 11, 2013, and licensed under a Creative Commons Attribution License.


text: Kabyle(i) 1 Ihi ass n lḥisab ulac lɛiqab ɣef wid yumnen s Ɛisa Lmasiḥ. 2 Axaṭer tazmert n Ṛṛuḥ iqedsen, tin i d-ifkan tudert i wid yumnen s Ɛisa Lmasiḥ, tsellek-iyi-d si tezmert n ddnub akk-d lmut. 3 Ccariɛa n Musa ur tezmir ara aț-țeɣleb ddnub axaṭer ṭṭbiɛa-nneɣ tekkes-as tazmert. Ayen akken ur tezmir ara ccariɛa n Musa a t texdem, d ayen i gexdem Sidi Ṛebbi mi d-iceggeɛ Mmi-s s ṣṣifa n wemdan, i d-yusan s lǧețța am tin n yemdanen yellan meṛṛa d imednuben, iwakken ad yefk iman-is d asfel s wayes ara yeḥkem ɣef ddnub i ten-izedɣen. 4 S wakka ihi ara yețwakkemmel deg-nneɣ wayen i d-tenna ccariɛa n Musa, nukni yețɛicin s tezmert n Ṛṛuḥ iqedsen mačči s ṭṭbiɛa-nneɣ. 5 Wid yețɛicin s ṭṭbiɛa n wemdan țqelliben kan ɣef wayen yeɛnan lebɣi n wemdan, ma d wid ițɛicin s Ṛṛuḥ iqedsen țqelliben ɣef wayen yeɛnan lebɣi n Ṛṛuḥ iqedsen. 6 Wid ițɛicin s ṭṭbiɛa n wemdan țeddun ɣer lmut, ma d wid ițɛicin s lebɣi n Ṛṛuḥ iqedsen țeddun ɣer tudert d lehna. 7 Axaṭer wid ittabaɛen lebɣi n wemdan uɣalen d iɛdawen n Sidi Ṛebbi imi ur ḍuɛen ara ccariɛa-ines, axaṭer ṭṭbiɛa n wemdan ur tezmir ara aț-țḍuɛ ccariɛa n Sidi Ṛebbi. 8 Wid temlek ṭṭbiɛa-nsen ulamek ara ɛeǧben i Sidi Ṛebbi. 9 Ma d kunwi mačči s ṭṭbiɛa n wemdan i tețțeddum lameɛna tețțeddum s lebɣi n Ṛṛuḥ iqedsen axaṭer Ṛṛuḥ n Sidi Ṛebbi izdeɣ deg-wen. Win deg ur yezdiɣ ara Ṛṛuḥ n Lmasiḥ ur yelli ara d ayla-s. 10 Ma yella Ṛṛuḥ n Lmasiḥ deg-wen, ɣas akken lǧețța-nwen aț-țemmet ɣef ddemma n ddnub, ṛṛuḥ-nwen ad yidir ɣef ddemma n lḥeqq n Sidi Ṛebbi. 11 Ma yezdeɣ deg-wen Ṛṛuḥ n Sidi Ṛebbi i d-yesseḥyan Sidna Ɛisa si ger lmegtin, win i d-yesseḥyan Sidna Ɛisa si ger lmegtin, yezmer daɣen s Ṛṛuḥ-is izedɣen deg-wen, a d-yerr tudert i lǧețța-nwen ara yemten. 12 S wakka ihi ay atmaten lebɣi n ṭṭbiɛa-nneɣ ur yeṭebbiṛ ara fell-aɣ tura iwakken a nexdem lebɣi-ines. 13 Ma yella tɛacem s lebɣi n ṭṭbiɛa nwen atan aț-țemtem, lameɛna ma tɣelbem lebɣi n ṭṭbiɛa-nwen s Ṛṛuḥ iqedsen, aț-țidirem. 14 Axaṭer wid ițeddun s Ṛṛuḥ n Sidi Ṛebbi, d nutni i d arraw n Ṛebbi. 15 Ṛṛuḥ i wen-d-ițțunefken mačči d Ṛṛuḥ ara kkun-irren d aklan iwakken aț-țɛicem di tugdi, meɛna d Ṛṛuḥ iqedsen i kkun-irran d arraw n Ṛebbi, yis i nezmer a nessiwel i Sidi Ṛebbi : « A baba-tneɣ! » 16 D Ṛṛuḥ n Sidi Ṛebbi s yiman-is i d-iḥeqqeqen deg wulawen-nneɣ belli nuɣal d arraw n Sidi Ṛebbi. 17 Ihi ma yella d arraw-is i nella, d nukni daɣen ara iweṛten : a newṛet ɣer Sidi Ṛebbi nukni akk-d Lmasiḥ, axaṭer ma nenɛețțab yid-es, a nili daɣen yid-es di lɛaḍima-ines. 18 Ihi leɛtab i nesɛedday tura, ur nezmir ara a t-nmettel ɣer lɛaḍima ara d-ibeggen Sidi Ṛebbi deg-nneɣ. 19 Taxelqit meṛṛa tḥar melmi ara d-banen warraw n Sidi Ṛebbi. 20 Axaṭer taxelqit teɣli seddaw leḥkum n lbaṭel, mačči s lebɣi-ines, lameɛna s lebɣi n win i ț-yesseɣlin. 21 Meɛna taxelqit-agi tessaram aț-țețwasellek si twaɣit i ț-isfesden, iwakken aț-țekki di lɛaḍima n tlelli n warraw n Sidi Ṛebbi. 22 Neẓra tura belli taxelqit meṛṛa tenɛețțab, tețnazaɛ am tmeṭṭut yeṭṭfen addud. 23 Mačči ț-țaxelqit kan, meɛna ula d nukni yesɛan Ṛṛuḥ iqedsen, yellan d amur amezwaru n tikciwin i ɣ-d-iwɛed Sidi Ṛebbi, nețnazaɛ deg iman-nneɣ, nețṛaǧu a nban s tideț d arraw n Ṛebbi i nella m'ara icafeɛ deg-nneɣ s lekmal. 24 Axaṭer leslak nneɣ d ayen i nessaram; ma yella nesɛa ayen i nessaram, ayagi mačči d asirem : anwa ara yessirmen ayen yesɛa ? 25 Meɛna ma nessaram ayen ur nesɛi, nețṛaǧu-t s ṣṣbeṛ. 26 Akken daɣen Ṛṛuḥ iqedsen ițțas-ed a ɣ iɛiwen nukni ixuṣṣen di tezmert, axaṭer ur nessin ara a neẓẓal akken ilaq; lameɛna Ṛṛuḥ iqedsen s yiman-is ideɛɛu ɣer Ṛebbi ɣef ddemma-nneɣ, s nnehtat iwumi ur yezmir yimi a tent-id-yini s imeslayen; 27 imiren Sidi Ṛebbi yessnen ulawen, yeẓra d acu i gessutur Ṛṛuḥ iqedsen, imi s lebɣi n Sidi Ṛebbi i gdeɛɛu ɣef wid yextaṛ. 28 Neẓra belli Sidi Ṛebbi issufuɣ ɣer lxiṛ ayen akk i d-ideṛṛun d wid i t-iḥemmlen, wid yextaṛ s lebɣi-ines. 29 Axaṭer wid akk i gextaṛ Sidi Ṛebbi si zik, iqsed si tazwara a ten-yerr am Mmi-s iwakken Mmi-s agi ad yili d amenzu n waṭas n watmaten. 30 Wid i gextaṛ Sidi Ṛebbi si zik, d wid iwumi i d-issawel; wid-nni iwumi yessawel yerra-ten d iḥeqqiyen zdat-es, wid yerra d iḥeqqiyen yefka-yasen amkan di lɛaḍima-s. 31 Acu ara d-nernu ihi ? Anwa ara ɣ-izemren ma yella Sidi Ṛebbi yid-nneɣ ? 32 Nețța iqeblen ad isebbel Mmi-s eɛzizen, yefka-t d asfel fell-aɣ meṛṛa, amek ur ɣ-d-yețțak ara daɣen kullec yid-es ? 33 Anwa ara icetkin ɣef wid yextaṛ Ṛebbi ? D Sidi Ṛebbi s yiman-is i ten-iḥesben d iḥeqqiyen! 34 Anwa i gzemren ad iḥkem fell asen ? Ɛisa Lmasiḥ d win yemmuten yerna iḥya-d si ger lmegtin, yuli ɣer tama tayeffust n Sidi Ṛebbi iwakken ad icafeɛ fell-aɣ! 35 Anwa i gzemren a ɣ-ifṛeq ɣef leḥmala n Lmasiḥ ? Eɛni d ddiq neɣ d ccedda, d leqheṛ neɣ d laẓ, d leɛra neɣ d ayen yessaggaden neɣ d ajenwi ? 36 Am akken yura di tektabt n ?abur : ?ef ddemma-inek a Sidi Ṛebbi i nețqabal lmut mkul ass, ḥesben-aɣ am ulli i țțawin ɣer tmezliwt. 37 Meɛna deg wannect-agi meṛṛa d nukni i gɣelben s Lmasiḥ i ɣ- iḥemmlen. 9 1 A wen-d-iniɣ tideț, nekk iteddun deg ubrid n Lmasiḥ, ur skiddibeɣ ara; lxaṭer-iw icehhed-d ɣef wayagi s Ṛṛuḥ iqedsen i yi-sedduyen : 2 leḥzen d uɣilif zgan deg ul-iw. 3 Zemreɣ ad qebleɣ ad țțuneɛleɣ neɣ ad țțuḥeṛṛmeɣ ɣef Lmasiḥ ɣef ddemma n watmaten-iw akk-d lumma-inu; 4 nutni at Isṛail i gextaṛ Sidi Ṛebbi d agdud-is yefka-yasen-d lɛaḍima, yexdem yid-sen leɛqud, yefka-yasen-d ccariɛa d wamek ara t-ɛebden, yerna-yasen-d lemɛahdat. 5 Seg-sen i d-ffɣen lejdud-nneɣ i gellan d iqeddacen imezwura n Sidi Ṛebbi, ula d Lmasiḥ seg-sen i d-iffeɣ mi d-ilul s ṣṣifa n wemdan, nețța i gellan sennig kra yellan, d Illu yețwaḥemden i dayem. Amin! 6 Acu ara d-nini ? Sidi Ṛebbi yendem deg wawal-is ? Xaṭi! Meɛna mačči d wid meṛṛa i d-ilulen seg jeddi-tneɣ Isṛail i gellan n wat Isṛail i gextaṛ Sidi Ṛebbi. 7 Daɣen mačči d wid meṛṛa i d-yeǧǧa Sidna Ibṛahim i gellan d arraw-is n tideț, axaṭer Sidi Ṛebbi inna-yas-d : Seg Isḥaq ara d-teffeɣ dderya i k-weɛdeɣ. 8 S wakka ihi nezmer ad ini mačči d dderya i d ilulen s lebɣi n wemdan ara ițțusemmin d arraw n Sidi Ṛebbi meɛna anagar wid i d-ilulen s lebɣi n Sidi Ṛebbi akken i t-id-yewɛed. 9 Axaṭer atnan imeslayen s wayes i gɛuhed Sidi Ṛebbi : A d-uɣaleɣ aseggas i d-iteddun di lweqt-agi, ?ara a d-tesɛu aqcic. 10 Mačči d ayagi kan : arraw n Rbiḥa daɣen i gellan d akniwen, sɛan yiwen n baba-tsen yellan d jeddi-tneɣ Isḥaq. 13 Akken i gura daɣen deg umkan nniḍen n tira iqedsen : ?emmleɣ Yeɛqub, keṛheɣ Icaw. 14 D acu ara d-nini deg wannect-a ? Eɛni Sidi Ṛebbi ixeddem lbaṭel ? D lmuḥal! 15 Axaṭer yenna-yas i Sidna Musa : A d-sserseɣ ṛṛeḥma-inu ɣef win i bɣiɣ, ad ḥunneɣ daɣen ɣef win i bɣiɣ. 16 Lbaṛaka n Sidi Ṛebbi ur d-tețțas ara s lefɛayel n wemdan ama yuzzel ama yeqqim meɛna kullec yețțas-ed s ɣuṛ Sidi Ṛebbi i d-yețțaken ṛṛeḥma ines akken yebɣa. 17 Anda nniḍen di tira iqedsen Sidi Ṛebbi yenna i Ferɛun agellid n Maṣer : Sbeddeɣ-k d agellid ameqqran iwakken a d-sbeggneɣ tazmert-iw deg-ek, s wakka di ddunit meṛṛa ad issinen belli d nekk i d Illu. 18 Akka ihi, Sidi Ṛebbi yesrusu-d ṛṛeḥma-s ɣef win yebɣa, isɣaṛay daɣen ul n win yebɣa. 19 Ahat ad yili win ara d-yinin : imi akka i gella lḥal, acu i mazal ițlumu deg-nneɣ ? Anwa i gzemren a t-iɛaṣi ? 20 I kečč ay amdan ur nesɛi azal, d acu i tḥesbeḍ iman-ik iwakken aț-țḥasbeḍ Sidi Ṛebbi ? Eɛni tacmuxt ițwameslen s wakal tezmer aț-țini i win i ț-imeslen acuɣer i yi-tmesleḍ s ṣṣifa-yagi ? 21 Win imesslen afexxaṛ yezmer ad ixdem ayen i s-ihwan s wakal; seg wakal-nni yezmer ad imsel tacmuxt izewqen neɣ tin i sseqdacen kull ass. 22 Eɛni Sidi Ṛebbi ur yezmir ara a d-ibeggen urrif-is akk-d tezmert-is ? Iɣaḍ-ik lḥal ma yella yeṣber s ṣṣber ameqqran i wid yuklalen urrif-is yerna teddun ɣer nnger ? 23 Deg wannect-agi, Sidi Ṛebbi yebɣa a d-isbeggen acḥal meqqṛet tmanegt-is i nukni i ɣef iḥunn, i ghegga si zik iwakken a nili yid-es di tmanegt-is; 24 nukni iwumi i d-yessawel Sidi Ṛebbi mačči seg wat Isṛail kan, meɛna ula si ger leǧnas nniḍen; 25 akken i t-id-yenna Sidi Ṛebbi di tektabt n nnbi Hucaɛ : Lǧens-nni ur nelli ara d agdud-iw a s-semmiɣ agdud-iw, win akken ur nețwaḥemmel ara a s-semmiɣ win eɛzizen fell-i. 26 Anda akken i sen-qqaṛen : « Ur tellim ara d agdud n Sidi Ṛebbi», dinna ara țțusemmin d arraw n Sidi Ṛebbi yeddren. 27 Si lǧiha-s, nnbi Iceɛya icar-ed ɣef wayen yeɛnan agdud n wat Isṛail : ?as ad ketṛen wat Isṛail am ṛṛmel ɣef yiri n lebḥeṛ, kra deg-sen kan ara yețțuselken. 28 Axaṭer Sidi Ṛebbi ur ițɛeṭṭil ara ad ixdem di ddunit ayen akken i d-yenna deg wawal-is. 29 Yura di tira iqedsen : Lemmer Sidi Ṛebbi Bab n tezmert ur aɣ-d yeǧǧi ara kra seg wegdud-nneɣ, tili nuɣal am temdint n Sudum, aț-țeḍru yid-nneɣ am temdint n Gumuṛ inegren. Ayagi yenna-t-id nnbi Iceɛya uqbel a d-yedṛu. 30 D acu ara d-nini ihi ? Igduden nniḍen ur nețnadi ara ɣef lḥeqq uɣalen d iḥeqqiyen zdat Sidi Ṛebbi, uɣalen d iḥeqqiyen imi umnen yis. 31 Ma d at Isṛail yețnadin ad uɣalen d iḥeqqiyen s ccariɛa, ur wwiḍen ara ɣer lmeqṣud-nsen s ccariɛa. 32 Acuɣer ? Axaṭer ur qellben ara ad ɛeǧben i Sidi Ṛebbi s liman, meɛna nutni ɣilen ad uɣalen d iḥeqqiyen s lefɛayel-nsen. Mmugren-d adɣaɣ i sen-yellan d ugur, isseɣli-ten. 33 Am akken yura di tektabt iqedsen : Atan ad sserseɣ ɣef wedrar n Siyun adɣaɣ, d adɣaɣ i ɣef yekkat wugur, d azṛu yesseɣlayen, meɛna win yumnen yis weṛǧin ad yenneḥcam.


text:
Bible verses about "jesus is god" | Kabyle
16
Yis i gețwaxleq wayen nețwali d wayen ur nețwali ara ama deg igenwan ama di lqaɛa, tigeldiwin d igelliden, lḥekmat akk-d tezmar yellan deg igenwan; kullec yețwaxleq yis, kullec yețwaxleq i nețța.
23
Ațan tɛezrit aț-țerfed tadist, a d-tesɛu aqcic ad ițțusemmi Imanuwil yeɛni :« Ṛebbi yid-nneɣ.»
13
akka ihi ara neṛǧu lfeṛḥ n wass i nessaram i deg ara d-tban tmanegt n Yillu-nneɣ ameqqran, amsellek nneɣ Ɛisa Lmasiḥ.
20
Neẓra daɣen Mmi-s n Ṛebbi yusa-d ɣer ddunit yefka-yaɣ-d lefhama s wayes ara nissin Ṛebbi n țideț. Deg-s i neṭṭef s yisem n Mmi-s Ɛisa Lmasiḥ; d nețța i d Ṛebbi n ṣṣeḥ, i ț-țudert yețdumun.
58
Sidna Ɛisa yenna-yasen : Uqbel a d-ilal Ibṛahim, lliɣ!
8
Ma ɣef Mmi-s yenna-d : Amkan n lḥekma-k a Ṛebbi ibedd i dayem, t azmert n tgeldit-ik, ț-țazmert taḥeqqit.
28
?uma yerra-yas : A Ssid-iw! Ay Illu-yiw!
30
axaṭer nekk d Baba, d yiwen.
14
Win akken yellan d Awal, yuɣal-ed d amdan, iɛac gar-aneɣ, yeččuṛ ț-țideț akk-d ṛṛeḥma. Nețweḥḥid di lqeḍra i d-yefka Baba Ṛebbi i Mmi-s awḥid.
1
Di tazwara yella win yellan d Awal n Ṛebbi, yella akk-d Ṛebbi, d nețța i d Ṛebbi.
Topical data is from OpenBible.info, retrieved November 11, 2013, and licensed under a Creative Commons Attribution License.


text:
Tizwuri n tudert, llant snat n tsednan: Yiwet isem-nnes Takerkast tayeḍ Tidet, gant timeddukkal ittemyawasen ittemmesxitiren ar yat n tikkelt.
TeYra-yas Tkerkast i Tidet tenna-yas: NekraY a neddu ad d-nekk isemḍel n tgwerramt-nnteY, iwa smutter ayenna yam-isagan i ubrid aYwezzaf!
IddeY ilkem wass nna Yef msasant munent babbent tissufriwin tibaẓayin-nnsent Yef tdiwwa kkent tiṭ n umerdul. Ar tteddunt s uzal sgunfunt s yiḍ. Akud nna g ggawrent ad čent kra da tettetta Tidet ard teǧawen, Takerkast, da teggar g imi-nnes kra idrusen tsew snat neY kraṭn txubba n waman.
Asag as-tenna Tidet maY ur da tettetta Yas ayennaY trar-as nwis ur telluẓ neY teffud. ImkinnaY ayed yaYen (ijran) allig nn-gulant tagwerramt-nnsent. Ayenna d-aYulent Yer tmazirt-nnsent, seg wass amezwaru, Yas da ttYimant ad sgunfunt neY ad čent kra tessufeY-d Tkerkast ayelli teffer: Han tamamt, han udi, han aksum, han aYrum; taY-nn ar tettetta s may mi tezmer. Tidet, nettat tufa-nn uči-nnes idrus, mek teča kra ur as-ikkis laẓ, is teswa kra ur as-ikkis fad. Akud-nnaY ayed tukez maY ur da tettetta tesmunt-nnes kigan.
Rnant kra n wussan n twada, ismur-as wuči smuren-as waman i Tidet. Tessuter-as i Tkerkast kra tettetta, tezmumeg-as, day tenna-yas: Unna ičan ili-nnes yader i tiṭ-nnes! MaY is am-nniY ssmur ayenna d-tuwid? TaYul teẓẓel-as taberruyt n uYrum mi tegra kra n wudi. Izrey wass-nnaY, ilkem imensi, ar tetteqqel Tidet ad as-tefk diY kra tenna mi tYal is tga tameddakkwelt-nnes, maca temmensew Tkerkast zund ur illi Yas nettat g udYar. Ayenna teẓra Tidet tigi n tesmunt-nnes ar tettru, ar tt-tettzawag is ur as-tessenYa tasa.
TesnaYes Tkerkast umum yaYen tasmunt-nnes tenna-yas s wawal idusen: Mek trid a kem-sečaY iqqen-kem-inn ad i-tefrud! Is kem-issusem ad tettettad ayenna n wiyeḍ s umdaz?
Trura-yas Tidet tenna-yas: Ur Yuri daddeY mas am-ferruY, zziḍer ard nn-ngulu tamazirt!
Tessen Tkerkast is as-tella Tidet ddaw n ufus, tagey ad as-tezzrey uči neY tessi tenna-yas: Trid ad tečed da tsud da, iwa fru da!
Tsesten-tt (tseqsa-tt) Tidet Yef watig n wuči, tenna-yas Tkerkast: Ad am-sebḍiY tiṭ fkeY-am tessi d wuči!
TemmuYey Tidet yiwen ummuYey ameqwran, maca tẓayet atig nna tetter Tkerkast acku teswangem kigan taf-nn is tuf Tidet tar tiṭ Tidet tar tudert. Teqqim allig as-tsebḍey Tkerkast yiwet n tiṭ, tameẓ uči d tessi maca ur tukiy d uyennaY sucku ar as-ittiqiq waggas.
Ddant g ubrid-nnsent wayeḍ wass, ar tettsuf Tkerkast s trennawt. Tedwel Tidet ur tezḍar ad teddu, teqqim s laẓ ass akw ur as-tettir kra i Tkerkast. Wiss sin wussan tseksew g iYef-nnes tedda Yer tmettant, teẓẓel-as tiṭ-nnes tiss snat i Tkerkast, tsebḍey-as-tt tefk-as diY kra tettetta d kra tessa.
Temdez Tkerkast iddeY teẓra Tidet tedderYel, tezri-tt-nn g tneẓruft ar tettenfala, ar tettaggum mayed as-isskanen abrid Yer tmazirt-nnes.
Eumar DERWIC


text:
Wp/rif/Tafinisit
Ifinisen, qqimen att'as qqnen a Swid d tsekla tugmid't. Taswisit, iles n wwat'as imsuggen ig zedghen iftisen ifinlandiyen, tedwel d iles amerbuh' n Finlanda. Maca, tafinist ur twattu marra, di lqern 15, ira ttarin-t, waxxa adres amezwaru ig qqimen yura s iles-a netta n lwest n lqern 16, wami tebda tkennawt
Iles asmagnu itwasexdmen zi lweqt-nni, immers x wawalen anz'ulagmud'an. Di lqern 17 d lqern 18, taswisit tedwel d iles uns'ib, n tsekla d tghuri tameqrant. Wami tsugg Rusya x Finlanda di 1809, ibeddel lh'al. Tafinit, illan d awal n uzyen ameqran n iwdan, tebda th'ewwas igran usexdem deg ill n lqern 19. Di lweqt d ijjt, ak taneflilt n tseklant tafinist, s tmessna n wensay n ugmud' n uwanek, ibda imessel iles asmagnu, illan d tamunt (compromís) jer awalen inz'uligmud'an d inni utrimen.
Di tfinit, iles irewsen di testunit, nettaf sin n waggayen n wawalen.


text:
Azul, a Dda Akli, neẓra akk tugdi-a yerẓan Izwawen d YimaziYen s umata, tettewhegga-d aṭas uya, tamentilt-is: d tasnakta n taerabt-tineslemt, acḥal n widak yellan bedden s yisseY akken a d-sbinen ayla nneY, iwakken ad nili d nekkni mačči d wiyaḍ di tmurt nneY, maca win d-ikkren deg nneY a t-nYen,armi ssawḍen rran-aY nummen s tmucuha i d-qqaren (qqaren: s kra n win yettmeslayen tamaziYt, ad yettuwneḥsab d acengu n taerabt akk d tneslemt) nutni ẓran akk annect-a d tikerkas, maca i wakken kan ad ssefḍen tameslayt-a nneY, s teznewt-a nsen rran kra ImaziYen di Lmerruk neY di Lzzayer, tseḍḥin s tutlayt nsen, armi (...)
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
26 Nwamber/Wamber 2010, sɣur Crif Wanuɣi
D iwaɣezniwen i mazal ttidiren di tmurt n Yeqbaylen, teddun ɛinani ger medden, mi tensa tmes ad snettgen deg-s akken ad ttsiɣ i tikelt-nniḍen ! Ur ttaǧan Aqbayli ad yidir di talwit. Zemren ad s-negren tamurt n Yeqbayliyen s lekmal-is !
Aṭas n Yeqbayliyen glalzen deg uɣebbar yekkren deg waluḍ ur bnin fell-as, acku wid yerwin tagnit, usan-d berra n tmurt n Yeqbayliyen, ahat ran ad tekker i tikelt nniḍen.
Idammen n Uqbayli ugin ad ḥebsen, yal ass ttmarayen, saẓẓayen tarusi n talwit di tmurt n Yeqbayliyen. D tayi i yebɣa udabu amesbaṭli, Iqbayliyen ad teddun di tegdi deg iberdan, ad sweḥcen deg uzal qayli. Ulac ass ara yezrin war ma yewwi-d yid-s taqriḥt: Tixazabiyin, aḥwas n imɛelmen, takerḍa...
D iwaɣezniwen i mazal ttidiren di tmurt n Yeqbaylen, teddun ɛinani ger medden, mi tensa tmes ad snettgen deg-s akken ad ttsiɣ i tikelt-nniḍen ! Ur ttaǧan Aqbayli ad yidir di talwit, skud mazal-iten, iswi-nnsen ad t-awḍen?! Zemren ad s-negren tamurt n Yeqbayliyen s lekmal-is.
Yak d nutni i as-yennan, Iqbayliyen mednubit werǧin dduklen, di tegmat i ten-tt-uɣen. Anwa i s-yennan akka? Acku wigi di tdukli ur sɛin ara amkan di tmurt n Yeqbayliyen. Imi ma ara nuɣal ɣer tidet, tadukli tennulfa-d ɣer Yeqbayliyen n zik s way qublen yal acengu di yal tallit.
Wigi d imcumen ur nesɛi ul neɣ tassa, yessefk ɣef Yeqbayliyen ad ḥudden ɣef iman-nnsen akked tmurt-nnsen.
Kra n twaɣit yeḍran ussan yezrin yekka-d seg imcumen-ayi. Ass-a, Iqbayliyen ḥsan yerna ẓran dakken ur d-yeqqim wettkal ɣef at ufella, begsen s izerman akken ad ḥarben ɣef yiman-nnsen. Skud dduklen; iṭij ad ten-d-yettqabal.
Anda i lliɣ ? Axxam > Dagi & Tura
Annoncer et faire de la publicité sur Tamurt
Service Online Tamurt : Rencontres | Emplois | Recherche | Petites-Annonces | Loisirs | Naissances, Mariages, Nécrologie | Abonnement | E-paper
Tamurt associated websites : Tamurt.tv | Kabylei.eu
Copyright 2009 - TAMURT GmbH, Sitz : München, HRB 190566 | USt-IdNr.: DE275782578


text:
Tallat:Amek ara nbeddel asebter?
Win ibɣan ad ibeddel asebter n Wikipedia yezmer, ama win ikelsen ama win ur neklis.
Ata wayen ilaq ad txedmeḍ, ddac-ddac:
Agbur
Amecwar amezwaru : asebter n ubeddel[beddel]
Iwakken at tbeddleḍ asebter ayen teqqareḍ, tekki beddel di teɣmert ufella n usebter :
Amecwar wis 2 : tamnaṭ n tira[beddel]
Tura yezmer usebter ad yettwabeddel, aḍris-is yella deg temnaṭ n tira :
Tura tzemreḍ ad taruḍ, ad tsefḍeḍ, ad tbeddleḍ aḍris i yellan deg temnaṭ-agi. I wakken ad tebduḍ taseddart (paragraphe) tamaynut, ilaq ad teǧǧid ajerrid (ligne) d ilem zdat-es. Deg weḍris ad ilin isekkilen ur tessineḍ ara, am '', ''', [[, ]]. Anamek d useqdec n isekkilen-agi d tamsalt yessefhem umagrad : Tallat:taseddast n wikipedia. I tura, mačči d ccɣel-ik, tzemreḍ ad t-teɣreḍ mbaɛd.
Amecwar wis 3 : pre-timeẓriwt[beddel]
Mi i k-yehwa, tzemreḍ ad twaliḍ ayen tbeddleḍ mebla ma yezga ubeddel deg wikipedia: tekki kan ɣef pre-timeẓriwt (prévisualitation, timeẓriwt yezwiren) s ddaw n temnaṭ n tira.
Dɣa yettban umagrad deg wudem n pre-timeẓriwt (tamnaṭ n tira tezga ddaw n usebter) :
Tzemreḍ ad talseḍ abeddel n usebter d timeẓriwt ines kra n tikkwal i k-yehwa, alamma tekfiḍ leqdic-inek.
Amecwar wis 4 : Asmekti d wegzul[beddel]
Qbel ad tesmektiḍ asebter ibeddlen, mel s kra n wawalen acu tbeddleḍ deg-s. Aru-t deg wurti "agzul" (résumé), s ddaw n temnaṭ n tira. Taneggarut, tekki ɣef tqeffalt "beddel asebter".
D ayen, tuɣaleḍ d awaziw n Wikipedia !
Amecwar wis 4(2) : Eǧǧ ibeddlen[beddel]
I wakken a teǧǧeḍ ibeddlen, wekki Eǧǧ-it am yella tama n tinisa Beddel asebter, Ssken pre-timeẓriwt, atg.
Tamawt:[beddel]
- Tiɣmert n ijdi d asebter anda tzemreḍ a tḥarbeḍ am wakken i k-yehwa.
- I wakken ad yesɛu weḍris talɣa-s yelhan (s yizwal [titres], s wumuɣen [listes], s yiseɣwan [liens], s timudmiwin n isekkilen [polices de caractères], atg.), ilaq a taruḍ s tseddast (syntaxe) n wikipédia .
- Mer ibeddel umseqdac-nniḍen asebter skud telliḍ tetbeddleḍ-it, asmi tesmektiḍ a twaliḍ izen yeqqaren-ak amek ara a txedmeḍ bac a mb°afaqen ibeddlen-ik d ibeddlen-is. Wagi d amgirred n teẓrigt.
- Tikwal a tafeḍ ulac useɣwen "beddel", wamma iban-ed izen ẓer aḍris aɣbalu ("voir le texte source") di lbidal-is. Wigi d isebtar ɛekk°len yinedbalen ɣef kra n ssebba.
- I wakken a tuɣaleḍ ar lqem yezwiren (version précédente) n usebter, tekki asegwen "aezruy" s ufella n uḍris, nadi azemz (la date) n lqem i tebɣiḍ a terreḍ, tekki fell-as, mbaɛd tekki asegwen beddel, taneggarut smekti-t.


text: Kabyle(i) 1 Imiren, walaɣ deg ufus ayeffus n Win yeqqimen ɣef wukersi n lḥekma, yiwen wedlis yețwakteb si beṛṛa si zdaxel, yețwalṣeq s sebɛa ṭṭwabeɛ. 2 Walaɣ yiwen lmelk yesɛan tazmert tameqqrant, yeqqaṛ-ed s ṣṣut ɛlayen : Anwa yuklalen ad yeldi adlis-agi, yerna a d-iqleɛ ṭṭwabeɛ-ines ? 3 Lameɛna ur ufin ula d yiwen deg igenni neɣ di lqaɛa neɣ ddaw lqaɛa i gzemren ad ildi adlis-nni neɣ a t-iɣeṛ. 4 Dɣa țruɣ aṭas mi ẓriɣ ulac win yuklalen ad ildi adlis-nni neɣ a t-iɣeṛ. 5 Yiwen si lecyux-nni yenna yi-d : Ur țru ara, atan Yizem n lɛeṛc n Yahuda, si dderya n Dawed, yuklal ad ildi adlis-nni yerna ad iqleɛ sebɛa ṭṭwabeɛ-ines, axaṭer d nețța i gɣelben kullec. 6 Walaɣ daɣen di tlemmast n ukersi-nni n lḥekma, ger lxuluq-nni, ger lecyux-nni, yiwen Izimer ibedden, iban-ed am akken yemzel. Yesɛa sebɛa wacciwen akk-d sebɛa wallen yellan d sebɛa leṛwaḥ n Ṛebbi yețțuceggɛen i ddunit meṛṛa. 7 Izimer-agi iqeṛṛeb ɣer Win yeqqimen ɣef wukersi n lḥekma iwakken a d-iṭṭef seg ufus-is ayeffus adlis-nni. 8 Mi d-iṭṭef adlis-nni, ṛebɛa lxuluq akk-d ṛebɛa uɛecrin n lecyux nni seǧǧden zdat-es, mkul yiwen seg-sen yeṭṭef snitra d iqbucen n ddheb iččuṛen d leɛṭeṛ i d ițmettilen ddeɛwat n wegdud n Ṛebbi. 9 Cennun yiwen ucewwiq d ajdid qqaṛen : tuklaleḍ aț-țedmeḍ adlis, aț-țeldiḍ ṭwabeɛ-ines, axaṭer temmezleḍ, iwakken aț-țcafɛeḍ s idammen-ik yuzzlen, imdanen si mkul lɛeṛc, si mkul tutlayt, si mkul agdud, si mkul tamurt. 10 Terriḍ-ten am igelliden, d lmuqedmin i Sidi Ṛebbi Illu-nneɣ, ad ḥekmen ɣef ddunit. 11 Walaɣ daɣen, yerna sliɣ i ṣṣut n waṭas n lmalayekkat i d-izzin i ukersi n lḥekma, i lxuluq akk-d lecyux-nni, leḥsab-nsen d ilulufen, d ayen ur nezmir a neḥseb. 12 Qqaṛen s ṣṣut ɛlayen : Izimer yemmezlen yuklal tazmert d lekyasa, lerbaḥ d lǧehd, ccan d lɛaḍima akk-d ucekkeṛ. 13 Ayen akk i d-ițwaxelqen deg igenni, di lqaɛa, ddaw lqaɛa, di lebḥeṛ d wayen akk yellan deg-sen, sliɣ-asen qqaṛen : A neḥmed a neckkeṛ Win yeqqimen ɣef wukersi n lḥekma akk-d Izimer, i nutni lɛaḍima d lḥekma si lǧil ɣer lǧil! 14 Ṛebɛa lxuluq-nni qqaṛen : Amin! Ma d lecyux-nni țseǧǧiden zdat-sen.


text: Kabyle(i) 1 Nekk Yuda yellan d gma-s n Yeɛqub, aqqedac n Ɛisa Lmasiḥ, i wid i wumi d-issawel Sidi Ṛebbi Baba-tneɣ, yerna ihegga-ten i Ɛisa Lmasiḥ; 2 ṛṛeḥma, talwit d leḥmala a wen-d-tețțunefkent s tugeț! 3 A wid eɛzizen, acḥal aya segmi i bɣiɣ a wen-n-aruɣ ɣef wayen yeɛnan leslak i ɣ-icerken, walaɣ belli ilaq-iyi a kkun-nhuɣ iwakken aț-țesɛum tazmert aț-țḥadrem ɣef liman, liman i d-yețțunefken yiwet n tikkelt i wid i gextaṛ Sidi Ṛebbi. 4 Axaṭer kra n yemdanen skecmen-d iman-nsen gar-awen, sseɛwajen lmeɛna n ṛṛeḥma n Sidi Ṛebbi iwakken ad ffren yir tikli-nsen, nekṛen ula d Ɛisa Lmasiḥ, win yellan d Ssid-nneɣ; lɛiqab i ten-yețṛaǧun d ameqqran akken i d-ițwaxebbeṛ si zik di tira iqedsen. 5 ?as akken teẓram ayagi meṛṛa, bɣiɣ a kkun-id-smektiɣ belli asmi i d-isellek Sidi Ṛebbi agdud-is si tmurt n Maṣer yessenger gar-asen wid akk yugin ad amnen yis; 6 daɣen, lmalayekkat-nni ur neṭṭif ara di ccan i sent-id-ițțunefken, meɛna ǧǧant imukan-nsent eɛlayen, Sidi Ṛebbi yeqqen-itent di ṭṭlam i dayem alamma d ass ameqqran n lḥisab. 7 Akken daɣen i tedṛa d imezdaɣ n temdinin n Sudum d Gumuṛ akk-d tudrin i sent-id-yezzin, ixeddmen anagar ticmatin d zzna, qqiment-ed d lemtel mi tent-yessenger Sidi Ṛebbi s tmes yecban times n ǧahennama; 8 imdanen-agi daɣen i d-ikecmen gar-aneɣ xeddmen am nutni, tirga-nsen ssawaḍent-țen ad xedmen ticmatin, ur setɛeṛfen ara s lḥekma n Sidi Ṛebbi, reggmen ula d lmalayekkat yellan deg igenwan. 9 Ula d lmelk Mixayel ur yexdim ara annect-agi asm'akken i gennuɣ akk-d Cciṭan ɣef lǧețța n Sidna Musa; yegguma a t-yergem ula d rregmat meɛna yenna-yas kan : a k-iɛaqeb Sidi Ṛebbi. 10 Meɛna imdanen-agi reggmen ayen ur ssinen ara, ula d ayen akken ssnen i gessen ula d lmal ur nefhim ara, yețțawi-ten anagar ɣer nnger-nsen. 11 A tawaɣit-nsen! Axaṭer tebɛen lǧeṛṛa n Kahin, sṛuḥen iman-nsen di leɣlaḍ, yewwi-ten ṭṭmeɛ n yedrimen am Belɛam, negren am akken yenger Kuri asm'akken i d-yekker ɣer ccwal. 12 D ugur ameqqran m'ara ṭṭfen imukan gar-awen ɣer imensi n tegmaț, zehhun mbla lḥecma, țxemmimen kan ɣef yiman-nsen. Cban asigna yețțawi waḍu, ur d-yețțak lehwa; cban ttjuṛ ur d-nețțak ara lfakya di lawan-nsent, mmutent, qquṛent dɣa țwaqelɛent. 13 Akken i d-ṭṭeggiṛent lemwaji timeqqranin tikufta-nsent n lewsex, i d-ssufuɣen nutni tikufta n leɛṛuṛ-nsen. Cban itran ixețțin, iɣellin ɣer dderb n ṭṭlam i sen ițwaheggan. 14 Fell-asen i d-icar Hinux iɛacen di lǧil wis sebɛa deffir Adem, mi d-yenna : atan a d-yas Sidi Ṛebbi nețța d luluf n lmalayekkat-is 15 iwakken ad iḥaseb imdanen meṛṛa, ad iɛaqeb imcumen ur ten-tḍuɛ ara, ɣef yir lecɣal-nsen, ɣef rregmat i d-ssufuɣen yemcumen-agi seg yimawen-nsen . 16 Imdanen-agi ur steqniɛen ara deg wayen xeddmen, teddun s lebɣi n tnefsit-nsen; imeslayen-nsen ččuṛen d zzux, sqizziben i yemdanen ɣef ddemma n nnfeɛ-nsen. 17 Ma d kunwi a wid eɛzizen, mmektit-ed ayen i wen-d-nnan yakan ṛṛusul n Ssid-nneɣ Ɛisa Lmasiḥ 18 asm'akken i wen-d-qqaṛen : di zzman aneggaru ad ilin wid ara yețmesxiṛen fell-awen, ara ilḥun s lebɣi n tnefsit-nsen. 19 Ihi, d wigi i d-yețțawin lxilaf ger yemdanen, țxemmimen anagar ɣef wayen yeɛnan ddunit, ur sɛin ara Ṛṛuḥ iqedsen n Sidi Ṛebbi deg wulawen-nsen. 20 Ma d kunwi ay iḥbiben-iw, snernit liman-nwen yeṣfan, deɛɛut s tezmert n Ṛṛuḥ iqedsen. 21 ?ṭfet di leḥmala n Sidi Ṛebbi, țeklet ɣef ṛṛeḥma n Sidna Ɛisa Lmasiḥ, ara wen-d-yefken tudert yețdumun. 22 ?unnet ɣef wid yețcukkun sfehmetțen 23 iwakken ad țțuselken, jebdet-țen-id si tmes. Llan daɣen wiyaḍ ilaq aț-țḥunnem fell-asen meɛna ɣuṛ-wat aț-țennalem ulamma d llebsa-nsen i tessenǧes lǧețța-nsen. 24 Tanemmirt tameqqrant i win yesɛan tazmert ad iḥader fell-awen iwakken ur tețțecḍem ara, a kkun-id isbedd zdat-es mbla lɛib di tmanegt- ines s lfeṛḥ ameqqran. 25 Tamanegt tameqqrant i Sidi Ṛebbi awḥid i gellan d amsellek-nneɣ s Ɛisa Lmasiḥ Ssid-nneɣ; i Yillu nneɣ lhiba, tazmert, lḥekma akk-d lɛaḍima, uqbel a d-texleq ddunit, di lweqt-agi akk-d lweqat i d-iteddun! Amin!


text: Kabyle(i) 1 Deg wussan-nni, iban-ed Yeḥya aɣeṭṭas, yețbecciṛ deg unezṛuf n tmurt n Yahuda, 2 iqqaṛ-ed : Tubet, beddlet tikli, axaṭer tagelda n igenwan tqeṛṛeb-ed. 3 Fell-as i d-immeslay nnbi Iceɛya mi d-yenna : Ț-țaɣect n win ițɛeggiḍen di lxali : Heggit abrid n Sidi Ṛebbi, ssemsawit iberdan-is. 4 Yeḥya yelsa llebsa yețwaxedmen s ccɛeṛ n welɣem, tabagust n weglim ɣef wammas-is, tamɛict-is d ibẓaẓ akk-d tament n lexla. 5 Imezdaɣ meṛṛa n temdint n Lquds, tamurt n Yahuda akk-d tmura i d-yezzin i wasif n Urdun, țțasen-d ɣuṛ-es 6 iwakken a d-qiṛṛen s ddnubat nsen, nețța yesseɣḍas-iten deg wasif nni n Urdun. 7 Mi gwala aṭas n at ifariziyen d isaduqiyen i d-ițasen ad țwaɣeḍsen, yenna-yasen : A ccetla n izerman, anwa i kkun isfaqen belli tzemrem aț-țrewlem i lḥisab i d-iteddun ? 8 Sbeggnet-ed s lecɣal-nwen belli tettubem, tbeddlem tikli. 9 Ur qqaṛet ara i yiman-nwen : « Sidna Ibṛahim d jeddi-tneɣ »! Axaṭer, a wen-iniɣ : SSidi Ṛebbi yezmer a d-yefk dderya i Ibṛahim seg idɣaɣen-agi. 10 Ațan ihi tcaquṛt thegga ɣer izuṛan n ttjuṛ, yal ttejṛa ur d-nețțak ara lfakya lɛali, aț-țețwagzem, aț-țețwaḍeggeṛ ɣer tmes. 11 Nekk sseɣḍaseɣ-kkun deg waman iwakken aț-țetubem, lameɛna a d-yas yiwen yesɛan tazmert akteṛ-iw, ur uklaleɣ ara a s-fsiɣ ula d arkasen is. Nețța a kkun-yesseɣḍes s Ṛṛuḥ iqedsen ț-țmes. 12 Tazzert deg ufus-is, ad yebrez annar-is, ad ijmeɛ irden-is ɣer ikuffan, ma d alim a t-yesseṛɣ di tmes ur nxețți. 13 Sidna Ɛisa yusa-d si tmurt n Jlili ɣer wasif n Urdun iwakken a t- yesseɣḍes Yeḥya. 14 Yeḥya yugi, yenna-yas : D nekk i geḥwaǧen ad iyi- tesɣeḍseḍ, kečč tusiḍ-ed ɣuṛ-i iwakken a k-sɣeḍseɣ! 15 Sidna Ɛisa yerra-yas : Anef tura! Akkagi i glaq a nexdem lebɣi n Sidi Ṛebbi! DDɣa Yeḥya yunef-as. 16 Mi gețwaɣḍes Sidna Ɛisa, yeffeɣ-ed seg waman; imiren kan ldin igenwan, yers-ed fell-as Ṛṛuḥ n Sidi Ṛebbi s ṣṣifa n tetbirt. 17 Tekka-d yiwet n taɣect seg igenwan, tenna-d : «` Wagi d Mmi ameɛzuz, deg-s i gella lfeṛḥ-iw! »


text: Kabyle(i) 1 Tban-ed licaṛa ț-țameqqrant deg igenni : walaɣ yiwet tmeṭṭut tesburr-ed iṭij am llebsa, aggur seddaw iḍaṛṛen-is, tesɛa ɣef wuqeṛṛuy-is taɛeṣṣabt n tnac yitran. 2 Tella s tadist, yewweḍ-ed lweqt i deg ara d-tarew, tebda tețɛeggiḍ seg weqṛaḥ n tarrawt. 3 Tban-ed licaṛa nniḍen deg igenni : walaɣ yiwet llafɛa tazeggaɣt am tmes, tesɛa sebɛa iqeṛṛay akk-d ɛecṛa wacciwen, mkul aqeṛṛuy ters fell-as tɛeṣṣabt. 4 Ajelkkiḍ-is yezzuɣeṛ-ed țelt n yitran n igenni, ideggeṛ-iten-id ɣer ddunit. Llafɛa-nni tbedd zdat tmeṭṭut-nni ara d-yarwen, iwakken aț-țessebleɛ lṭufan-ines akken kan ara d-ilal. 5 Tesɛa-d aqcic ara yeksen leǧnas meṛṛa s tɛekkazt n wuzzal. Aqcic-nni yețwarfed ɣer Sidi Ṛebbi, ɣer wemkan n lḥekma-ines. 6 Tameṭṭut-nni terwel ɣer lexla anda i s-ihegga Sidi Ṛebbi amkan iwakken aț-țečč azal n walef umitin usețțin n wussan. 7 Yedṛa-d umenɣi deg igenni, Mixayel akk-d lmalayekkat-is nnuɣen akk-d llafɛa-nni. Llafɛa-nni d lmalayekkat-is nnuɣen-ten ula d nutni, 8 lameɛna ur ten-ɣliben ara, daymi i sen-yețwakkes wemkan-nsen deg igenni. 9 Llafɛa-nni tameqqrant tețțuḍeggeṛ ɣer ddunit nețțat d lmalayekkat-is, tin akken yellan d azrem-nni n zik yețțusemman Iblis, Cciṭan, tin i gxedɛen ddunit meṛṛa. 10 Sliɣ deg igenni i yiwen ṣṣut ɛlayen yeqqaṛ : tura yewweḍ-ed leslak, Nḥemmed-ik a Sidi Ṛebbi, lḥekma ț-țezmert i Sidi Ṛebbi Illu-nneɣ, lḥekma n ddunit tuɣal ɣer ifassen n Lmasiḥ-ines, axaṭer win i gesseḍlamen atmaten-nneɣ, win yețcektayen fell-asen iḍ d wass zdat Sidi Ṛebbi Illu-nneɣ, yețțuḍeggeṛ seg igenni. 11 ?elben-t watmaten-nneɣ s idammen n Izimer i ten-id-yefdan akk-d cchada-nsen fell-as yerna ur ɛuzzen ara tudert-nsen lameɛna sebblen-ț fell-as. 12 ?ef wayagi feṛḥet ay igenwan, a wid i gzedɣen igenwan! A nnger-im a lqaɛa! A nnger-ik a lebḥeṛ! Imi i d-iṣubb ɣuṛ-wen Cciṭan s wurrif ameqqran, axaṭer yeẓra drus n lweqt i s-d-iqqimen. 13 Llafɛa-nni, mi twala iman-is tețwaḍeggeṛ ɣer lqaɛa, tetbeɛ tameṭṭut nni i d-yesɛan aqcic. 14 Imiren kan țțunefken-as i tmeṭṭut-nni sin wafriwen n lbaz ameqqran iwakken aț-țafeg ɣer unezṛuf anda ara tɛic tlata iseggasen d wezgen, mebɛid ɣef wezrem. 15 Azrem-nni yessufeɣ-ed seg uqemmuc-is aman, feggḍen-d am asif deffir n tmeṭṭut-nni iwakken aț-țyawi uḥemmal. 16 Lameɛna lqaɛa tsellek tameṭṭut nni, tessebleɛ aman-nni i d-ifeggḍen seg uqemmuc n llafɛa-nni. 17 Llafɛa terfa ɣef tmeṭṭut-nni, tṛuḥ aț-țeskker imenɣi akk-d wid i d yeqqimen si dderya-s, wid i gḍuɛen lumuṛ n Sidi Ṛebbi yerna ṭṭfen di tideț n Sidna Ɛisa. 18 Llafɛa-nni tbedd ɣef ṛṛmel n lebḥeṛ.


text: Kabyle(i) 1 Walaɣ yiwet leɛqiṛa tuli-d si lebḥeṛ, tesɛa sebɛa iqeṛṛay d ɛecṛa wacciwen, tesɛa ɣef wacciwen-is ɛecṛa tɛeṣṣabin, ma ɣef yiqeṛṛay-ines uran yismawen n rregmat. 2 Leɛqiṛa i walaɣ tecba aɣilas, iḍaṛṛen-is am wid n wersel, axenfuc is am uxenfuc n yizem. Llafɛa-nni tefka-yas tazmert aț-țeḥkem deg umkan-is s lḥekma tameqqrant. 3 Walaɣ yiwen seg iqeṛṛay-ines am akken yețwamzel, lameɛna lǧerḥ n tmezliwt-nni yeḥla. Imezdaɣ n ddunit meṛṛa dehcen ɣef wannect-agi, dɣa tebɛen leɛqiṛa-nni. 4 ?seǧǧiden-as i llafɛa-nni, axaṭer tefka lḥekma-s i leɛqiṛa; țseǧǧiden daɣen zdat leɛqiṛa qqaṛen : anwa yellan am leɛqiṛa, anwa i gzemren ad yennaɣ yid-es ? 5 Yețțunefk-as uxenfuc i seg i d-țeffɣen imeslayen iqebḥen akk-d rregmat ɣef Sidi Ṛebbi. Tețțunefk-as tezmert aț-țeḥkem azal n tnin uṛebɛin n wagguren. 6 Teldi axenfuc-is, tețqabaḥ Sidi Ṛebbi, treggem isem-is d wemkan i deg yețțili akk-d kra wid i gzedɣen deg igenni. 7 Serrḥen-as aț-țeskker imenɣi akk-d wid yextaṛ Sidi Ṛebbi yerna a ten-teɣleb. Tețțunefk-as lḥekma ɣef mkul lɛeṛc, ɣef mkul agdud, d mkul lǧens n mkul tutlayt. 8 Kra win ur nețwajerred ara di tektabt n tudert yellan seg wasmi tebda ddunit, di tektabt n Izimer immezlen, ad seǧǧden zdat-es. 9 Win yesɛan imeẓẓuɣen isel-ed! 10 Win i gețṛaǧu nnfu, ad yețwanfu; ma d win yețṛaǧu ujenwi, ad yemmet s ujenwi. Daymi i glaq i wid yextaṛ Sidi Ṛebbi ad ṭṭfen di liman-nsen, ad sɛun ṣṣbeṛ. 11 Walaɣ daɣen yiwet leɛqiṛa nniḍen teffeɣ-ed seddaw n tmurt. Tesɛa sin wacciwen am wid n izimer, tețmeslay am llafɛa. 12 Tessexdam tazmert n leɛqiṛa tamezwarut ɣer tama-ines, teṣṣaweḍ armi terra imezdaɣ n ddunit meṛṛa țseǧǧiden zdat leɛqiṛa-nni tamezwarut i geḥlan si lǧerḥ-is. 13 Txeddem lbeṛhanat imeqqranen zdat yemdanen, tesseɣlay-ed times seg igenni ɣer lqaɛa. 14 Tețɣuṛṛu imezdaɣ n ddunit s lbeṛhanat i s-yețțunefken a ten texdem seddaw lḥekma n leɛqiṛa-nni tamezwarut, teqqaṛ asen : sbeddet yiwen lmeṣnuɛ ɣef ṣṣifa n leɛqiṛa-nni yețțewten s ujenwi tuɣal teḥla. 15 Leɛqiṛa tis snat, tețțunefk-as tezmert a s-tefk ṛṛuḥ i lmeṣnuɛ n leɛqiṛa-nni tamezwarut, iwakken lmeṣnuɛ-nni ad yizmir a d-yenṭeq, yerna ad ineɣ meṛṛa wid yugin a t-ɛebbden. 16 Leɛqiṛa-nni tḥețțem ɣef yemdanen, meẓẓi neɣ meqqeṛ, d igellil neɣ d ameṛkanti, d akli neɣ d aḥeṛṛi, ad wwten ticṛaḍ deg ufus ayeffus neɣ deg unyir-nsen, 17 yerna ula d yiwen ur izemmer ad yaɣ neɣ ad yezzenz, anagar win yesɛan ticṛaḍ-agi n yisem n leɛqiṛa neɣ numṛu n yisem-is. 18 Win iḥeṛcen yesɛan tamusni d leɛqel, a d-yaf lmeɛna n numṛu n leɛqiṛa yellan d isem n yiwen wergaz, numṛu-agi : d sețțemeyya usețța usețțin.


text:
Annect-a yellan-d mbaeed reffu n yinelmaden ɣef waṭas n tsebbiwin, gar-asent tugin n teɣdemt, imi, ma newwi-d amedya ɣef tnawalt n uɣerbaz (cantine), akken i d-iban waddad aṭas n wid i d-tsaḥ nutni qerben aɣerbaz ma d wid ibeeden rran-ten di rrif, yerna skud tetteddu-d tegrest aya ad yeweir fell-asen ugar. Gar wayen ssuturen warrac daɣen d tuɣalin n wid i d-ḍeggren yakan ilindi, arrac ssuturen ad ten-rren ɣer uɣerbaz imi d ayen ay sean d amur : “ilaq ad iyi-rren, mazal-iyi d ameẓyan“ ay d-yenna yiwen n weqcic. Seg tama nniḍen d tameḥqranit ay rnan seg reffu d ufqae-nsen acku yella win rran yella win ğğan : “Ḥaca tamussni ay tteeddiwen, ssufɣen-iyi-d nekk n yiwen n weqcic, ayɣer netta rran-t nekk xaṭi“ ay d-yenna wayeḍ n weqcic. Ayagi yesbeggen-d astehzi am n tnemhalt n usegmi n tlemda n Bgayet neɣ d wid yeṭṭfen sey-a d sey-a. Ad nesmekti kan dakken ula deg Ayt Smaeel arrac i d-yewwḍen ɣer tesnawit aseggas-a llan feqeen imi ur tewjid ula “tesnawit n Ayt Smaeel“, dayen ay ğğan wid terza temsalt n usegmi deg tɣiwant-ayi ad ten-rren akked warrac imeẓyanen deg uɣerbaz amenzu n tregragt acku yeččur win n Lberj n Mira, imi tazwara ma nekkes berk tagrawt n teqcicin arrac ugin ad ɣṛen deg yiwen uɣerbaz akked warrac n 5 d 6 n yiseggasen. Ma d tura nezmer ad d-nini tettban-d taluft, d acu kan inelmaden cerḍen-d ad tili “ tesnawit n Ayt Smaeel“ thegga akken iwata i qabel.
Ad nger tamawt belli tutlayt tamaziɣt/tazwawt tella deg wahil n uselmed n warrac n useggas amenzu deg tesnawit ula i wid iḍefren ieiref neɣ afurek n tussna.
Annect-a yellan-d mbaeed reffu n yinelmaden ɣef waṭas n tsebbiwin, gar-asent tugin n teɣdemt, imi, ma newwi-d amedya ɣef tnawalt n uɣerbaz (cantine), akken i d-iban waddad aṭas n wid i d-tsaḥ nutni qerben aɣerbaz ma d wid ibeeden rran-ten di rrif, yerna skud tetteddu-d tegrest aya ad yeweir fell-asen ugar.
Gar wayen ssuturen warrac daɣen d tuɣalin n wid i d-ḍeggren yakan ilindi, arrac ssuturen ad ten-rren ɣer uɣerbaz imi d ayen ay sean d amur : “ilaq ad iyi-rren, mazal-iyi d ameẓyan“ ay d-yenna yiwen n weqcic. Seg tama nniḍen d tameḥqranit ay rnan seg reffu d ufqae-nsen acku yella win rran yella win ğğan : “Ḥaca tamussni ay tteeddiwen, ssufɣen-iyi-d nekk n yiwen n weqcic, ayɣer netta rran-t nekk xaṭi“ ay d-yenna wayeḍ n weqcic.
Ayagi yesbeggen-d astehzi am n tnemhalt n usegmi n tlemda n Bgayet neɣ d wid yeṭṭfen sey-a d sey-a.
Ad nesmekti kan dakken ula deg Ayt Smaeel arrac i d-yewwḍen ɣer tesnawit aseggas-a llan feqeen imi ur tewjid ula “tesnawit n Ayt Smaeel“, dayen ay ğğan wid terza temsalt n usegmi deg tɣiwant-ayi ad ten-rren akked warrac imeẓyanen deg uɣerbaz amenzu n tregragt acku yeččur win n Lberj n Mira, imi tazwara ma nekkes berk tagrawt n teqcicin arrac ugin ad ɣṛen deg yiwen uɣerbaz akked warrac n 5 d 6 n yiseggasen.
Ma d tura nezmer ad d-nini tettban-d taluft, d acu kan inelmaden cerḍen-d ad tili “ tesnawit n Ayt Smaeel“ thegga akken iwata i qabel.


text:
TADIWENNIT
Tafsut : Asmi d-tessufghed’ ungal-ik amezwaru "Tawrirt n tatut" (La Colline oubliée), yekker kra n ccwal akken. Tzemred’ ad agh-d-tesmektid’ amek ted’ra tedyant ?
Mouloud Mammeri : "Tawrirt n tatut" teffgh-d di 1952, meh’sub sin iseggasen uqbel ad ibdu umennugh agi aneggaru garanegh d Fr’ansa. Di lweqt nni h’seb ulac Izzayriyen yuran tikdabin ama s tefr’ansist ama s tmeslayt nnid’en. Aseggwas nni ffghen-d sin wungalen kra n wussan kan garasen, yiwen d "Tawrirt n tatut" wayed’ d "Ddar ssbitar" n Muh’emmed Dib.
Bdan ijer’nanen ar d-ttmeslayen fellasen, yalwa d ayen d-iqqar, maca akken ma llan mwafaqen f yiwen lamer’ : belli armi d imiren i d-ssufghen yezzayriyen tikdabin f tmeddurt nnsen akken t twalin nitni s yiman nnsen (deg wannecta, ma tebghid’, zeglen cwit’, acku qbel nnegh nekwni, Jean akw d T’awes Amruc ssufghen-d netta isefra s tefr’ansist akw d tterjima n isefra n teqbaylit, nettat yiwen wungal isem-is "Jacinthe noire", akw si ldjiha nnid’en Mouloud Feraoun issufgh-ed ula d netta ungal : "Mmis igellil" (maca gher yiwen umazrag n temdint tamect’uh’t isem is Rodes).
Amur ameqwran n yezzayriyen fer’h’en imi d-nnulfan ssegsen imura, maca yiwen urbaa degsen icgheb at’as di tekdabt urigh nek. Wid iceghben akka d aggagen ikubar igrummiyen, nnan-ak : ayen irgazen d tulawin illan di "Tewrirt n tatut" tdaan iman nnsen belli d Imazighen. Di lweq nni tamazight d Imazighen ur ten-id-ttadren ara mad’i ikubar igrummiyen, am akken ur ttekkin ara yakw di tmurt. Maca nek d amaru. Amerwas amezwaru umaru d tidet s t id yini, matchi a tt-izewweq akken a ttaadjeb wa nigh wa nigh wa. Yerna tidet deg yemdanen ighef d-tettawi "Tewrirt n tatut" tban : las’el nnegh nekwni s Leqbayel d amazigh, tameslayt nnegh d tamazight ; nnigh-d ayen illan akken illa.
Maca aggagen agi d-nebder ur ughen ara tannumi sellen s wawal-a. Bdan laayad’ d tmucuha, yalwa d ayen d-ittawi. Yiwen iberreh’ di kra ujernan akken ar "Tawrirt n tatut" matchi d nek i tt-yuran, wayed’ isugh ar bghigh ad gregh faruq ger izzayriyen di lfayda n leh’kwem amharsan, wayed’ inna bghigh a d-snekregh amezruy yemmuten. S tidet yiwen yaared’ a d-issed’her’ acu n yisegh d-iwwi wungal i weghref n Lezzayer s lekmal-is. Di tilawt illa-yi di lbal uya : bghigh a d-sbanegh belli di tmurt n Lezzayer illa weghref amazigh s yidles-is, s tmeslayt-is d tgherma-s d umezruy-is ; ma d faruq cnan-t-id kan d tmacahut i wakken ad zewwqen tamsalt i wid ur nez’ri. Matchi d faruq ay ugaden, d tamazight i ugin.
Tafsut : Ladgha amek tella tekti n tmazight di lweqt nni ?
Mouloud Mammeri : Di tilawt takti n tmazight matchi a tajd’it’ mad’i di lweqt nni deg d-ssufghegh "Tawrirt n tatut", maca ted’âef, qlil n win tt-ittawin deg wqerr’uy-is. Llan kra inalmaden qqaren deg gherbazen ula d nitni ghursen takti agi, bghan ad sferken tamazight, tt’aqa degsen ughalen kecmen deg wkabar iwimi qqaren P.P.A. (Akabar n Weghr’ef Azz’iri : Parti du Peuple Algérien). Slid wigi, agdud mazal ur d-irra ara s lexbar.
Aayen ?
Tamezwarut : iqerr’a n ikubar igrummiyen qqar’en-asen i lghaci nnsen belli ayen ur nelli ara d ar’umi di tmurt n Lezzayer d aâr’ab, iwakken ad zgwezlen, iwakken ur ttadjan tad’wiqt i far’uq ger izzayriyen.
Tissnat : ghran kan leqraya talemmast, ayen tesaadda tmurt nnegh qbel anekcum n tinneslemt ghars ur as-fkin ara azal, nigh ur z’r’in ara akw amek illa di tilawt, si zzman amezwaru mi bdan imeklawen imazighen n T’asili la kellun ghef iz’r’a di sseh’r’a ach’al n luluf iseggwasen aya. Degmi ghillen (yerna tigewti degsen s nneyya nnsen) belli amezruy n Lezzayer (nigh n Tmazgha s lekmal-is) ibda si lqer’n wis sebâa, amzun ssin akin texla tmurt, ur tettwazdegh ara.
Maca nek, skud heddr’en akw akken, z’righ belli a d-yas wass n tidett. Acku tidett am zzit : xelt’-itt d wayen tebghid’ nnid’en, rwi-tt, h’ull-itt, u laqrar’ a d-tifrir. Day gettghummu yit’ij s ugherbal ? Day tzemred’ a sen-tinid’ i medden : igenni d azeggwagh, a k-amnen ? Inna yas Ccix Muh’end :
« Ittusemma yakw d amqellaa
W’ibghan tayerza igenni ».
Akken ibghu yili, tughal tekti n tmazight la tleh’h’u.
Ger wid ittdaan yess izmer bnadem a d-ismekti aggad immuten icban Laymeche Ali, Aarmmar At H’emmuda, Fer’h’at Ali, Bennay Waali ; wiyad’ mazal ddren ar assa. Dagi ad iyi tsurfed’ a d-smektigh yiwen degsen, assa yewwed’ anda ara nawed’ : Muh’end Ameqwran At Si Aali (nekwni neqqar-as kan : Maamu Attaali), acku d netta i gslemden tikti n tmazight i Mouloud Feraoun armi yura takdabt "Isefra n Ssi Muh’-u-Mh’end" ssnen akw medden.
Tafsut : Tellid’ tesghar’ed’ tamazight di tesdawit n Lezzayer, yughal th’ebsed’...
M. Mammeri : D tidet sseghr’egh tamazight si 1962 armi d 1973 di tesdawit n Lezzayer. Maca ilaq a d-beggnegh si tura belli matchi d leqr’aya tuns’ibt, tezga-d kan d almud n sufella, i wid yebghan a tt-ghr’en mebla ma ur’djan kra n lfayda seg-s, slid lfayda n leqr’aya s yiman-is d unadi f las’el.
Dagi ahat ilaq a nughal cwit’ akka gher wayen yaaddan qbel 1962. Asmi lligh nek s yiman-iw d anelmad di tesdawit saaddagh akk inefd’as n tmazight anda ma llan (Pari, Lezzayer, Rr’bat’). Yella yiwen uselmad n tmazight di tnezlit taseklawit, d ar’umi. D’elbegh deg-s ad cerkegh akk yid-s deg uselmed n tmazight, yenna-k : "A leflani, mazal-ik mezz’iyed’ !".
Di 1962 mi d-newwi azarug ur as-uqimegh ara ccekk belli a tt-sseghr’egh. R’uh’egh gher lewzir ittkellfen ghef leqr’aya di lweqt nni, nnigh-as ; yenna-k : "A leflani r’uh’ ad tesseghr’ed’ tafr’ansist !". Ghas akken skecmegh tamazight deg yiwet leqr’aya akken ideg tufa amkan ghas matchi d uns’ib.
Maca inelmaden ghur-sen leqraya nnid’en ideg ilaq ad saaddin ikuyad’ (wamma tamazight, am akken d-nenna, ur s&in ara deg-s lfayda). Degmi di tazwara drus i d-ittr’uh’un. Maca di lweqt nni dgha, di Fr’ans’a, ixeddamen zgan-d d ighriben mer’tayen : yiwet lghwerba ixeddim di luzinat, tissnat n yidles. Di tmurt tabarr’anit ur ghur’sen ara tikdabin s tmeslayt n babatsen d jeddit-sen , ulac igherbazen, ulac ijer’nanen, ulac amezgun, isura, tilibizyu s tmazight, kulci alamma s tmeslayt n wiyyad’ ara t-id-yawed’. Ma ur ghlid’egh ara d nitni i yennan i warraw nnsen ad r’uh’en ad ghren tamazight, armi ughalen inelmaden ttasen-d s amsir d izumal.
Ghas akken inelmaden tt’uqten, mazal tamazight ur tens’ib ara di leqraya n tesdawit. Fih’el ma âiwdegh-d ach’al iberdan d wamek akk aar’d’egh a tt-nes’begh. Werdjin smersegh ayagi. A d-smektigh kan snat tikkal tineggura.
Di 1973 waqila, snulfan-d lqanun ajdid i tesdawit. Xedmegh tuttra i uneghlaf n leqraya taâlayant iwakken ad sseghregh tamazight. Yerra-yi-d tabr’at, yenna-d deg-s : "Tangiwin ilaqen ad ttwalemdent di tnezla tiseklawin n tmurt n Lezzayer llant akk deg weghtas utt’un akka d wakka." U tamazight deg weghtas nudagh-tt s teftilt ur tt-ufigh.
Yaâdda useggas. Yughal ufigh belli di lqanun ajdid yiwet tanga semman-as : tussniwin tigher’fiyin (les traditions populaires), ssgharen-tt deg usudu n taâr’abt. Amghar’ n tnezlit, igher rrigh, yenna-k : r’uh’ z’er’ akk d unemhal usudu. Qqimegh ur z’righ ach’al iberdan, ach’al n sswayaâ akk d unemhal usudu d kra isalmaden ittawi-ten-id yid-s. Seg wakken ur nemdjazi ara, nuzen mkul yiwen ahil-is i uneghlaf n leqraya taâlayant iwakken ad yefru. Setta iseggasen aya, beddlen tlata ineghlafen seg wassen ar ass-a, ur-âad ur d-rrin ara... Ineghlafen n tmeghri taâlayant n tmurt nnegh ad yili R’ebbi yid-sen, mecghulen matchi d kra !
Tafsut : Asaru « Tah’cict d uâekkaz » (L’opium et le bâton), amek llan wassaghen ger-ak d win t-id-issufghen ?
M. Mammeri : Gar-i yides ala lxir’, ma d tikta ines di temsalt n tmazight d tid n leh’kem t-irran d anemhal n lbiru isura. Tamsalt n tmeslayt, tamsalt isura, di tilawt agnu yiwen. Skud tamazight ur tettuneh’sab ara d tameslayt n tmurt, igna icban wagi a d-ttenfufuden wa deffir wa. Ameskar usaru, tamsalt n tmeslayt ur t-tecqi ara, netta tit’-is ad ismures asaru d-iger. Maca yez’ra tikta n leh’kem (nigh icukk-itent). Degmi yebda yekkes-as i teqsit’ akk ayen idr’an di Merr’uk, acku yedr’a yakk di tmurt Imazighen n dinna. Ulac yiwen umeslay n tmazight deg wsaru merr’a. Timseqqeft ibeddel-asen ismawen i sin yergazen : Akli akk d Aamir’uc. Iqqar’-as winna : ttnadigh wi ara d-iyi yed’sen d amnas’ef ! Ihi, am akken d-nenna zgelli, matchi deg sura kan i tud’en icc-is. Leghlad’ illa di llsas.
Tafsut : Amussu n tmazight acu twalad’ degs ? Ma tzemred’ ad agh-d-inid’ acu iberdan di tedmi-k ara yessiwd’en tamazight ad tili d tameslayt tatrart ?
M. Mammeri : Seg wasmi yebda umezruy tamurt-a d tamazight. Ihi amussu n tmazight d ayen yuran deg wful n Tamazgha, ur izmer h’ed a s yaared’ kra n tallit, ur izmir h’ed a t-imh’u. Llan aggad ittwehhimen amek armi werdjin tella tmazight d tameslayt tuns’ibt di Tmazgha. Di tilawt ilaq ad wehmen amek armi mazal Imazighen ttmeslayen tamazight ar ass-a, yili kecmen-ten-id ach’al n ledjnas seg Yefniqen (tarusi nnsen di Âutiq ttama n Aannaba di lqer’n tnac qbel Aysa) armi d Fr’ansis ur neffigh ara tamurt nnegh armi d 1962 ; u garasen kecmen-d Rr’uman , Iwandalen, Ibiz’ant’iniyen, Aar’aben, Iter’kiyen. Tamkerra d amek armi, baad tlatin n leqr’un n temharsa (nigh aad n temharsiwin), mazal nettmeslay tamazight, nessefruy yess u ssya ghef sawen a t nesselhu a t nessefrek.
Igwra-d ilaq an-nwali lih’ala akken tella di tilawt. Imi, ugar n tlatin leqr’un aya, kra yellan d tagherma yenfali kan s tmeslayin d-ikkan si berr’a : tafniqt, talatinit, tagrigit, taar’abt, tafr’ansist, tezga-d tmazight si zzman amezwaru tettwexxir’ di tenfalit, tughal ssexdamen-tt kran di tmeddurt n kullas nigh di tsekla timawt, texd’a i tmusniwin d tmusni âlayan ; mi gebgha umazigh a d-yini kra di tigi, tettarra-t tmara a tent-yaru s tmeslayin yellan d tuns’ibin di lweqtis.
Maca ass-a leqr’aya di lumur’ n tmeslayt d tsertit telh’a armi asefrek n tmeslayin icban tamazight matchi kan itmekken d atmekken, yett’ulli d tad’ullit. Tameslayt yett’fen ach’al n leqr’un aya yili yal tabucud’ant thubb-ed fellas llan deg-s imerkiden imaqqranen ; d amerwas fellanegh matchi kan annett’ef deg-s, a tt-nessefrek ula d asefrek, yerna ighar’awen llan.
Iwakken a d-yader bnadem ighar’awen agi yakw, yerna mkul yiwen a t-yagem, ilaq takdabt nigh xer’sum tazrawt ghezzifen. Ihi a ten-id-nesni kan wa deffir wa d llugha n webrid :
a) Leqr’aya :
Zik tamazight nettmeslay-itt kan d ameslay, tura ilaq a tt-neqqar’ a tt-nettaru. Ma llan igher’bazen akken axir’, mulac wa a tt-issghar i wa : ma yesseghr’-itt i yiwen yelha, ma i sin d lfayda, ma i aacr’a d rr’eh’ma, ma i meyya d lkimya. U ilaq a tt-ngher’ argaz tamett’ut : arrac uzekka d yemmat-sen ara ten-ir’ebbin di temz’i u s umata tafat n tmazight th’uza mkul yiwen, ur th’err’em h’ed.
b) Tameddurt :
Awufan an-nettmeslay tamazight di mkul mkan : deg wexxam d ayen ibanen, maca ula deg wezniq, deg yegrawen. Anda d-tezga txus’, ulac ughilif, an-nessexdem timeslayin nnid’en ar asmi ara tawed’ tmazight ula d nettat d tameslayt n tgherma tatrart.
c) Taz’ragt d umezgun :
Ilaq si tura a d-nessufugh s tmazight akk ayen izmer bnadem a t-id-issufegh deg-s, acku qqar’en : s wenjar’ i gettughal wemdan d anejjar’.
d) Amawal akkmazigh :
Wagi ghezzif ubrid-is. Tlaq terbaat ideg, mmar d lebghi, ad ttekkin imazghawalen n yal tamurt, ad ilin deg-s Imucagh, Icelh’iyen, Irifiyen, at Wat’las alemmas, Icawiyen, Imz’abiyen, Icenwiyen, Izennaten, Infusen d wiyad’ akk anda ma llan ; kul yiwen a d-iger s annar akk awalen yellan di tmazight-is netta, iwakken ad tmed tissi, akka ineggura ad walin acu n webrid iyess ara tefrek tmazight tatrart, dgha ad afen ansi ara d-jebden ayen h’dadjen.
e) Aheggi n tekdabin di mkul tanga :
Iswi nnegh nekwni : a d-yawed’ lweqt (a t-nâiwen akken a d-yawed’) ideg ara nessghar’ akk tussniwin s tmazight. Ilaq di mkul tanga : tajerr’umt, tasekla, amezruy, tussna n tmurt, tusnakt, tagharant, takrura, atg...ad mlilen imazzagen nni nitni d imazzagen n tmeslayt, iwakken a d-jebden seg wmawal akkmazigh (nigh seg weghbalu nnid’en) ismawen ilaqen i tussna ten-icqan.
Wigi d ighar’awen yellan ger ifassen nnegh ass-a, wid illan n teswiât-a deg wfus n ddula, icban rr’adyu, tilibizyu, isura, leqr’aya deg gherbazen, tbaan tasertit n ddula, ama d dulla turz’imt ama d tuqmit’. N teswiât-a abrid d-tewwi ddula nnegh di lamer’-a n tmazight d uqmid’, maca ur izmir ara ad iqqim akka, acku lebni n tmeddit d win yersen ghef ss’eh’, matchi f tmuchuha d uzewweq n tidett.
Tafsut : Dgha di temsalt-a d-neksa akka, bghigh a k- in-steqsigh f tjerr’umt turid’ s tmazight ; akk d umawal atrar.
M. Mammeri : Amawal d tejerr’umt d ighar’awen imenza n tmeslayt. Urigh tajerr’umt n tmazight s tmazight d amedya. Tajerr’umt d yiwet ger tussniwin, ihi ilaq ad tettaru s tmazight. Izga-d di leqr’aya ghrigh asmi lligh nek s yiman-iw d anelmad, twellhegh s aya : ghr’igh kra n tmeslayin tiberr’aniyin yalta s tjerr’umt-is. Ihi ayen xedment tmeslayin-a kul yiwet i yiman-is, bghigh a t-xedmegh i tmazight. Xuss’en kra n yismawen ur llin ara di teqbaylit, nudagh di tmazighin nnid’en, jebdegh-ten-id ssyin, ah’ric ameqqr’an si tmaceght, acku deg-s i tt’uqten wawalen n tmazight tanes’lit.
Ayen ittwaxedmen di tjerr’umt izmer ad yili di tussniwin nnid’en akk. Ilaq-agh tura a tent-naanu nitenti cwit’ cwit’...asurif asurif alamma temmed-agh tirni.
Tura, am akken id-nenna zgelli, imagraden agi merr’a ittusemma nbedr-iten-id kan d abdar, d acellef i ten-id-ncellef, maca ilaq mkul yiwen ad ighez bnadem degs.
TAGRAYT
Tafsut : Acu ara gh-d-inid’ d tagrayt ?
M. Mammeri : Tagrayt umeslay, ma tebghid’, a tt-id-nawi d taqsit’.
Yiwwas yiwen urgaz temmut-as tmett’ut, netta yugh lh’al yaadel yides, tesbedd-as axxam. Ighli-d fellas ughbel d ameqqwran. Assen ir’uh’-ed si tmurt taberr’anit yiwen uh’hib ad yerzu fellas. Isawel-as seg wezniq, irra-yas-d winna seg wexxam inna-yas :
Qer’r’eb-ed !
Ikcem weh’bib s axxam, yufa-n argaz yarra f ighallen-is, la itegg aghrum.
Inna yas : A leflani, acu d aya ?
Aqlak tettwalid’.
Inna-yas : D kec i la iteggwen aghrum ?
D nek. ?
I tmett’ut-ik ?
Tewwed’ anda ara nawed’.
I ketch s laaqel-ik ? Temmut-ak tmett’ut ur taawded’ ara jjwadj ?
Ur aawdegh ara.
Aayen ?
Inna yas : "Annagh laali
Ikfa-yi lqebd’ ikemsen.
Annagh dduni
Ugin leqlub d’elsen.
Ar akka nteggw, nfettel,
Ar d-yefk Sidi i gesteh’sen."
Ihi anneg awal-a d tagrayt n wawal nnegh ass-a.
Tafsut, n° 2, Tiz-Ouzou, juillet 1981.


text:
D timerwin n yigiman (luluf) n yemdanen ay iqeddcen deg yeḥricen yemgerraden n leqdic, usan-d yernaẓedmen ɣef Wexxam n Uwanak n Madison (deg Wisconsin), imi ay ugin asenfar n lqanun n "wemnekni n umarud [équilibre budgétaire]" ay yebɣa ad t-yesɛeddi unebbaḍ (gouverneur) Scott Walker. Yuɣ lḥal, anebbaḍ-a s timmad-nnes ur t-ḥemmlen medden yerna ssnen-t s tikli-nnes ay iḍurren iqeddacen. Deg waṭas n tmiwa n umaḍal, medden la ttarran tajmilt i Yimarikaniyen ay igan tadyant-a akken ad asen-d-sseknen bedden s idis-nsen, imi lemmer ad mmɣen ɣef yiwen seg-neɣ, amzun mmɣen fell-aɣ akk.
Bryan G. Pfeifer d anemhal n tira aqbur n weɣmis n WM Post, seg Tesdawit n Wisconsin deg temdint n Milwaukee, yerna d amaslaḍ iqeddcen deg Tuddsa (organisation) n Yiqeddacen n umi ɣɣaren "A Job is A Right Campaign" (Taḥemla n Aqeddic d Azref).


text:
« D lâib fell-i imi ur zmire$ ara ad ak-d-rre$ s teqbaylit.
Nekk d azzayri am keçç. Taqbaylit d yiwet seg tutlayin n Lezzayer, d llsas n yidles-ines, d tawwurt i usdukkel n yigduden-is,d abrid seg yiberdan i usnerni n tmurt. »
Ussan-a ineggura, Hakim Laalam yessufeɣ-d adlis aneggaru iwmi isemma Enseignes en folie. Akken ad ibudd adlis-is yerza ɣer Bgayet ad yimlil d wid akk yeqqaren arrat Pousse avec eux deg uɣmis n le Soir d’Algérie. Timlilit-a tella-d deg temzenzut n yidlisen Tira i yezgan deg lḥuma Adrar deg Bgayet.
Hakim Laalam d aneɣmas i win ur neẓri ara d asdawan daɣen ; yesɛa majistir deg tesnilsit (linguistique) deg tutlayt d tsekla tafransist. Yessuffeɣ-d yakan adlis le nez et la perte, ammud n warraten-is Pousse avec eux i d-yura deg uɣmis seg useggas 2001 almi 2006. Rnu ɣer-s d ameɣnas, d yiwen seg wid i d-irennu afud i tugdut akken ad taɣ azal-is deg lezzayer.
A$mis n yimazi$en yemlal-it. Nemeslay $ef temsal i aɣ-d-yezzin, tugart tidak yeɛnan taɣamsa akk d tsertit n tmurt-nneɣ. Dɣa, nessarem ad ilint tiriyin s teqbaylit : maççi dayen isehlan ad d-terrev imeslayen n win iheddren akken yettaru $er teqbaylit. Maca, akken qqaren wid n zik awal ma yeqqim deg wul-ik tmelkeḍ, ma yeffeɣ-d yemlek-ik.
Yezmumeg Hakim ɣef usirem n we$mis n yimazi$en, dɣa yenna :
« D lâib fell-i imi ur zmire$ ara ad ak-d-rre$ s teqbaylit.
Nekk d azzayri am keçç. Taqbaylit d yiwet seg tutlayin n Lezzayer, d llsas n yidles-ines, d tawwurt i usdukkel n yigduden-is,d abrid seg yiberdan i usnerni n tmurt. Meɛna ur tt-ssineɣ ara am umur ameqqran n wugdud-nneɣ ! D lɛib annaɣ ? Mačči seg-neɣ i d-yekka waya, seg wid yebɣan ad bḍun agdud ɣef sin akken ad qqimen ɣef yikersiyen ur ttekkren. I tura ma yella rniɣ-ak-d, nekk seg Bordj Bou Arredj, tezga deg-s teqbaylit ! Yerna taqbaylit mačči n tmurt leqbayel kan, n Lezzayer akk. »
La Dépêche de Kabylie


text:
7
A wen-iniɣ tideț, yelha-yawen ma ṛuḥeɣ axaṭer m'ur ṛuḥeɣ ara, amɛiwen ur d-yețțas ara ɣuṛ-wen, meɛna ma ṛuḥeɣ a wen t-id-ceggɛeɣ.
8
M'ara d-yas, a d-isbeggen i yemdanen belli ɣelṭen ɣef wayen yeɛnan ddnub, lḥeqq, d lḥisab n Ṛebbi.
9
?elṭen ɣef wayen yeɛnan ddnub, imi ugin ad amnen yis-i;
10
ɣef wayen yellan d lḥeqq imi tedduɣ ɣer Baba yerna ur tețțuɣalem ara a yi-twalim;
11
ɣelṭen ɣef wayen yeɛnan lḥisab n Ṛebbi, imi amesbaṭli n ddunit-agi yețțuḥaseb yakan.
12
Aṭas n lewṣayat i mazal a wen tent-id-iniɣ, lameɛna di teswiɛt-agi ur sent-tezmirem ara.
13
Asm'ara d-yas Ṛṛuḥ n tideț, a kkun-iseddu di tideț akken tella, ayen ara wen-d-yini mačči s ɣuṛ-es i d-yekka meɛna a d-immeslay ɣef wayen akk i gesla yerna a kkun id-ixebbeṛ ɣef wayen akk ara yedṛun ɣer zdat.
14
A d-isbeggen tamanegt-iw axaṭer s ɣuṛ-i ara d-yawi wayen akk ara wen-d-yini.
15
Ayla n Baba d ayla-w ula d nekk. Daymi i wen-d-nniɣ s ɣuṛ-i ara d-yawi wayen akk ara wen-d-yini.


text:
Awal yuzzel yeffeɣ, yezzi-d akk i yimawen, iẓẓur-d akk imeẓẓaɣ; wa ikemmez-as anda yebɣa, wayeḍ d axbac i as-iḥulfa! Murad IRNATEN
D ayen targit tessenser-d seg tcebbakt n yiḍ, teqsed tililit. Acḥal d aseggas fell-as kečč d amennuɣ, acḥal d ass kečč d araǧu! D ayen yusa-d wass-nni azref iṣaḥ-it-id wawal; taqbaylit di tmendawt ad tefser iman-is, ad teẓẓel iḍarren-is ad ternu ifassen-is! Iṭij n Lezzayer d ayen ad as-yeskew imeṭṭawen-is d idammen yuzlen fell-as!
Maca, tettuḍ yiwet n tɣawsa, ɣas akken mačči yiwet n tikelt i d-ak-teḍra kečč tettuɣaleḍ ɣer-s, tettakeḍ awal i lebɣi-k; yal tikelt i deg ara ak-d-inin kra, ad as-d-stebɛen “maca akked ala”!
Lebɣi-k tserseḍ-t ɣef niyya-k, tenwiḍ ala kečč i yesɛan targit! Tettuḍ belli ula d inɣimen-ik sɛan tirga, yerna i nutni tefɣent akken ilha, ma yella d kečč tefɣent–ak mxalfa!
Targit-ik d aṣenṣeb n tutlayt-ik. Targit-nsen d aṣebṣeb n tutlayt-ik! Aṣenfar-nsen yebda tikli aṭas-aya; ad ṣbeṣben tutlayt-ik, idles-ik d cetla-k. Deg-k ddeggiren, i tmuɣli-k rran ẓẓerb uɣilif, ma yella d nutni i tenwiḍ d irbiben i ak-llan, wwten, nudan almi i ak-uɣalen d imawlan!
Kker ay aqbayli wali timsal amek i lant. Tibḥirt-ik kerzen-tt ileɣman, imɣi deg-s ur teǧǧin, kečč tḍemɛeḍ lemḥibba d yilfan!
Tɛebbaḍ-as i Ǧerǧǧer Tafriqt n ugafa, tesseknaḍ-as tuyat, ur yezmir ara, ass-a felqent turin-is, yebra i yifassen-is, ula d taddart ur as-yezmir ad tt-yeddem ɣef uzagur-is!
Awal yuzzel yeffeɣ, yezzi-d akk i yimawen, iẓẓur-d akk imeẓẓaɣ; wa ikemmez-as anda yebɣa, wayeḍ d axbac i as-iḥulfa!
Murad IRNATEN


text:
Qsemṭina
Twasen taYremt n Qsentina s taYremt n tiqenttarin y twaealqen agezdu 25.
Tarakalt[beddel]
Qsenṭina d tamdint n wegmuḍ (ccerq) n Ldzayer, tezga-d ɣef yiran n yiwen n wecṛuf d aɛlayan, nnig wasif n Rumel. D nettat ay d tamaneɣt n twilayt n Qsenṭina. Zedɣen-tt 438.000 n yimezdaɣen.
Tadamsa[beddel]
Qsenṭina d tamdint tameqrant n tnezzut (ttjaṛa) akked temguri (industrie) yerna tella deg-s yiwet seg tesdawiyin timeqranin akk n Ldzayer. Zik, Qsenṭina d yiwen seg temdinin wuɣur d-ttasen medden ad lemden.
Amezruy n temdint[beddel]
Tezga-d taYremt n Qsentina g tama n umalu n tamurt n Dzzayer, yella ism-is Cirta g tawala n inumidien ass-nni, tella TamanaYt n tanumedt Numidia seddaw ufus n Misipsa llan zedYen gyes imzenza irumanen, yderqiten Yugurten, dacu yejjan Caius aselway n amenkud n Rruman a-t yekcem, semmant Rruman daɣen Constantina f isem n Konstantin amezwaru.[1]
Ttfents ieraben sdefir-nsen, umbaed, iṭṭurken, umbaed ifransisen yezmirara Clauzel a-t yekcem g aseggwas n 1836, maca ikecmi-tt s deffir-es Vale (Valée) yeqim deg-s Damermont, akwd Lamorsier
Tesɛa Qsenṭina tura Tasdawit n Qsenṭina, Amafag n Qsenṭina (Rroplan), atg.


text:
Hewwari Bumedyen
Hewwari Bumedyen (ilul seg yisem n Muḥemmed Ben Brahim Buxerruba deg 23 Ɣuct 1932 deg Ɛin Ḥsayneyya, Galma - yemmut deg 27 Dujember 1978 deg temdint n Ldzayer), d aserdas adzayri, d aselway wis sin n tmurt n Ldzayer (deffir uzarug), gar 1965 ed 1976, yerna yeqdec d aselway n Useqqamu n Tegrawla gar 1965 ed 1976.
Deg tallit n wemgaru (ṭṭrad) n Ldzayer, yefka i yiman-nnes isem n Hewwari Bumedeyn yerna yuweḍ ɣer tfesna (legṛad) n weknaner (colonel). Deg 1959, yeqqel d Imḍebber Aɛlayan n Yigen n Weslelli Aɣelnaw (armée de libération nationale). Asmi ay tuwey Ldzayer azarug-nnes (indépendance) deg 1962, Boumediene yeqqel d aneɣlaf n temḥaddit ddaw uselway Aḥmed Ben Bella, am wakken ay yeṭṭef amkan n wenmazul n Uneɣlaf Amezwaru (vice-Premier misinitre) gar 1963 ed 1965. Deg wass n 17 Yunyu 1965, Bumedyen yesseɣli Ben Bella seg udabu yerna yeqqel d netta d aselway n tegduda. Deg wass n 20 Yunyu n useggas-nni, yerna yeṭṭef ula d amkan n Uneɣlaf Amezwaru.


text:
Tamaziɣt nneɣ cubaɣ-tt ar ṛṛeẓq ur d-ijmie ara ufellaḥ di lexla. Am-in yeǧǧan ṛṛeẓq-is iḍae. D acu ara yeḍrun ma iḍae ṛṛeẓq di lexla ? Meḥsub ad a t-yečč lweḥc n tezgi, n umadaɣ : d uccen, d awtul, d aweṭṭuf neɣ d lmal udaynin : taɣaḍt, azger aɣyul, atg...
Tella diɣen tayeḍ : d win ara iruḥen ad d-ijmaɛ ayla medden netta ayla-s ad t-yeǧǧi iḍaɛ. Asmi ara iqelleb fell-as, ad t-yaf ifut-it lḥal. Imiren ad isḥissif, as-yeqqar : Aaaah, a tin xedmeɣi leamer-iw ! Aṛṛeẓq-iw iḍaeen !...Wwin-t iḥemmalen* n waman, iruḥ yemmeč deg iɣezran !...
Ihi, tura ad d-uɣal-ɣ ar ṛṛeẓq nneɣ ; bɣiɣ ad tiniɣ : tamaziɣt, t tutlayt n tyemmatin nneɣ, ilaq as-neg leqrar ad tt-id-nejmae ar "ikufan" a tt-neḥrez amma ad terku. Wagi d tamaziɣt.
Tamazɣt mazal-itt di lxali. Ayen yuran am ayen i d-yennejmaɛen ar ukufi, melmi ik-yehwa ad tesmir-ḍ ar tqedduḥt ayen ara d tezḍeḍ i ymensi. Nezmer diɣen an mettel tamaziɣt ar tmazirt, acku tamazirt d lmelk id yussan ṭṭerf n taddart, qqen "tiṭṭ-iklli-tt-id kan tewweḍeḍ". D amkan i deg akkal yerwa leɣbar. Mi id yeffeɣ bab-is ar berra, mi id-yufa imuzzuren (ḥaca-twen, ḥaca timira nnwen) deg ubrid, dɣa a ten-yeddem s ufus-is aten-yawi aten-iḍegger ar wakkal nni.
D amkan aɛzizen fell-as kra yellan d lfakya a tt-yeẓẓu din ; d ṛemman, d llxux,
d ifires, d tajnant, as-yernu sin neɣ krad n iḍerfan n ṭumaṭṭic d iḍerfan n uẓalim (lebsel) d wayeḍ n ticcert (tiskert) d lbaṭaṭa. Ihi, tamazɣt ilaq a tt-nḥḥemmel am tmazirt. Dinna ad tettfuktuy, ad tettnernay alamma t-if taqwirt n wid-is yebɣan lmut, is-yebɣan nnger.
Amawal
iḥemmalen : torrents, vagues,
ukufi : silo
tqedduḥt : assiette creuse
imuzzuren : crottes d’ânes, chevaux et mulets.
lfakya : fruits
llxux : pêches
krad : 03en berbère
taqwirt : propriété
Lemeani n ddunnit :
* "Tamaziɣt dans le marécage arabe" : amek ara d-nekkes tutlayt n tyemmat nneɣ gar wuccaren n tegnawit, n tquricit sumata. Tinna akken i yerran kra deg-neɣ (wiggi yemmalen ar ddin) "d awal n Yillu". Yak yal tutlayt d awal n Yillu, acku d netta i d vav n igenwan, n txelqit. Yak yessen akk timeslayin n dunnit. Mačči am akka ik-qqaren sat iččumar yemmalen ar ɣur-sen ; i yzenzen tajaddit d lasel-nnsen af umekkan n ljennet. Nekk, lhiɣ-d d Iqvayliyen, wannag wiyiḍ awer d yeggwri bu tgennurt !


text: Kabyle(i) 21 Tura Sidi Ṛebbi isbeggen-aɣ-d amek ara nuɣal d iḥeqqiyen zdat-es mbla ccariɛa. Ayagi yella di ccariɛa n Musa akk-d tektabin n lenbiya. 22 Sidi Ṛebbi iḥseb-aɣ d iḥeqqiyen imi numen s Ɛisa Lmasiḥ, 23 axaṭer ulac lxilaf ger yemdanen imi denben meṛṛa, țwaḥeṛmen si lɛaḍima n Sidi Ṛebbi. 24 Lameɛna s ṛṛeḥma-ines, yerra-ten d iḥeqqiyen mbla lexlaṣ, s Ɛisa Lmasiḥ i ten-id-icufeɛ. 25 D nețța i d-ifka Sidi Ṛebbi d asfel fell-aɣ iwakken s idammen-is yuzzlen, a d-yawi leɛfu n ddnub i yemdanen meṛṛa ara yamnen yis. Akka i d-ibeggen Sidi Ṛebbi lḥeqq-ines; axaṭer zik-nni, asm'akken i sen-iṣbeṛ, ur iɛuqeb ara imdanen ɣef ddnubat-nsen; 26 ma ț-țura isken-ed amek i ten-yerra d iḥeqqiyen zdat-es, axaṭer yebɣa a d-ibeggen belli nețța d aḥeqqi yerna ad yerr d iḥeqqiyen wid akk ara yamnen s Ɛisa.


text:
Acts 28:1 Cross References - Kabyle
1
Mi d-nemneɛ si lebḥeṛ, nesla belli tigzirt-nni isem-is Malṭa.
10
Mbeɛd ayen i s-d-iweḥḥa Sidi Ṛebbi i Bulus, nennuda amek ara nṛuḥ ɣer tmurt n Masidunya, axaṭer nefhem belli d Sidi Ṛebbi i ɣ-d yessawlen iwakken a nbecceṛ Lexbeṛ n lxiṛ di tmurt-nni.
26
mbla ccekk ihi a ɣ-ḍeggṛent lemwaji ɣer yiwet n tegzirt.
39
Mi guli wass, ur eɛqilen ara maḍi tamurt-nni anda wwḍen. Lameɛna walan yiwen wemkan iqeṛben, iban-ed deg-s ṛṛmel, bɣan ad rren lbabuṛ ɣer dinna ma yella wamek.
44
Ma d wiyaḍ a ten-tebɛen, ad ṭṭfen di telwiḥin neɣ deg iceqfan n lbabuṛ. S wakka, wwḍen meṛṛa ɣer rrif n lebḥeṛ di laman.
Cross Reference data is from OpenBible.info, retrieved June 28, 2010, and licensed under a Creative Commons Attribution License.


text:
Karim Benzema
Karim Benzema (ilul deg 19 Dujember 1987 deg Lyon, Fransa), d amarir n tkurt n uḍar afrensis, laṣel-nnes d adzayri seg At Jlil. Ass-a, Benzema yetturar d amenṭag (attaquant) deg Real Madrid yerna yetturar deg teɣlamt taɣelnawt tafrensist. Benzema yeffeɣ-d seg tkadimit n yilemẓiyen n Lyon. Deg 2008, yettekka deg telɣuɣa (championnat) n UEFA Euro 2008. Deg tsemhuyt (saison) n 2007-2008, d netta ay d amarir afrensis ay yeskecmen aṭas n yeswan (buts), yerna d aya ay t-yejjan ad d-yerbeḥ aṭas n warrazen. Deg Yulyu n 2009, Benzema yestenya leɛqed n 6 n yiseggasen akked Real Madrid yerna ass-a yeqqel d netta ay d amarir n tkurt n uḍar ay yettuxellaṣen aṭas akk deg Fransa.


text:
1
Qeblet gar-awen win ur neǧhid ara di liman, ur kkatet ara deg-s ma ixuṣṣ di lefhama.
2
Axaṭer yiwen yumen belli yezmer ad yečč kullec, wayeḍ ixuṣṣen di liman ițkukru, itețț kan lxedṛa.
3
Win itețțen kullec ur ilaq ara ad iḥqeṛ win ur ntețț ara, win ur ntețț ara ur ilaq ara daɣen ad iḥaseb win itețțen, axaṭer Sidi Ṛebbi iqbel-it akken yella.
4
D acu-k kečč iwakken aț-țḥasbeḍ aqeddac n wayeḍ ? Ma yella ixdem ccɣel-is neɣ yeqqim, ayagi d ccɣel n umɛellem-is! Meɛna ad ibedd ɣer ccɣel-is, axaṭer Sidi Ṛebbi yesɛa tazmert iwakken a t-iṭṭef ur iɣelli ara.
5
Yella yiwen yeqqaṛ llan wussan yesɛan azal akteṛ n wiyaḍ, ma ɣer wayeḍ ussan akk ɛedlen ur mxalafen ara. Mkul yiwen ilaq ad itḥeqqeq deg wayen ițxemmim.
6
Win yețțaken azal i wussan akteṛ n wiyaḍ, ixeddem ayagi i Sidi Ṛebbi, win itețțen kullec, itețț s wul yeṣfan axaṭer yețḥemmid Sidi Ṛebbi ɣef wayen itețț; win ur ntețț ara kullec, yexdem ayagi s wul yeṣfan imi ula d nețța ițḥemmid Sidi Ṛebbi ɣef wayen itețț.
7
Ihi ulac win yețɛicin i yiman-is, ulac daɣen win yemmuten i yiman-is.
8
Axaṭer ma nedder, nedder i Ṛebbi, ma nemmut, nemmut i Ṛebbi. Ihi ama nedder ama nemmut, nukni d ayla n Sidi Ṛebbi.
9
Axaṭer Lmasiḥ yemmut, yerna yeḥya-d iwakken ad yili d Aḥkim n wid yemmuten akk-d wid yeddren.
10
Ma d kečč acuɣeṛ i tețḥasabeḍ gma-k ? Acuɣer i t-tḥeqṛeḍ ? Eɛni ur nețɛeddi ara akk di ccṛeɛ zdat Sidi Ṛebbi iwakken a ɣ-iḥaseb ?
11
Axaṭer yura di tektabt iqedsen : Nekk Illu, Ṛebbi yeddren, a d-iniɣ : yal tagecrirt aț-țeknu zdat-i, yal imi ad icehhed yis-i belli d nekk i d Ṛebbi .
12
Axaṭer yal yiwen deg-nneɣ ad ițțuḥaseb zdat Ṛebbi ɣef wayen yexdem.
13
Ur țemḥasabet ara ihi wway-gar awen, meɛna ḥadret iman-nwen iwakken ur txeddmem ara ayen ara yesseɣlin atmaten-nwen di ddnub.
14
?riɣ yerna țekleɣ ɣef wayen i d-yenna Ɛisa Lmasiḥ belli ulac ayen yețțuḥeṛmen di lmakla; win iḥesben kra yețțuḥeṛṛem meɛna yečča-t, d leḥṛam fell-as.
15
Ma yella tesḥezneḍ gma-k ɣef ddemma n wayen i tțețțeḍ ur tesɛiḍ ara lmaḥibba. ?ader ihi aț-țiliḍ s lmakla-inek, d sebba n uɣelluy i gma-k i ɣef yemmut Lmasiḥ.
16
Ayen tḥesbem kunwi d ayen yelhan, ur ilaq ara ad yili d sebba s wayes ara wten deg-wen wiyaḍ.
17
Axaṭer tagelda n Sidi Ṛebbi mačči d lmakla neɣ ț-țissit meɛna d lḥeqq, d lehna akk-d lfeṛḥ s Ṛṛuḥ iqedsen.
18
Win iteddun akka deg webrid n Lmasiḥ, ad yeɛǧeb i Ṛebbi, yerna ad yeɛziz ɣer yemdanen.
19
S wakka ihi, a nennadit ɣef wayen ara ɣ-d-yawin lehna, d wayen ara ɣ-isnernin di liman.
20
Ur ssexṛab ara ccɣel n Sidi Ṛebbi deg wul n gma-k ɣef ddemma n lmakla. S tideț, ayen akk yețmaččan d leḥlal, lameɛna d leḥṛam fell-ak ma telliḍ d sebba n uɣelluy n gma-k ɣef ddemma n wayen i tțețțeḍ.
21
Iwakken ur tețțiliḍ ara d sebba n uɣelluy n gma-k, xḍu i lmakla n weksum immezlen i ssadaț neɣ tissit n ccṛab, d wayen akk izemren ad yesseɣli gma-k di ddnub.
22
Ayen s wayes tumneḍ keččini, eǧǧ-it i yiman-ik gar-ak d Sidi Ṛebbi. D aseɛdi win ur nesseḍlam ara iman-is deg wayen i gxeddem.
23
Meɛna win yețcukkun deg wayen itețț, d leḥṛam fell-as, axaṭer ur itețț ara s nneya. Kra n wayen ur nețwaxdam ara s liman d nneya, d leḥṛam.


text:
Palu: 306 km² Palu tella teṭṭafar Tamnaṭ n Tegzirin tipasifikin i yesselḥaw udabu amarikani. Tura, tesea 200 n tegzirin, i zedɣen 16 000 n lerwaḥ. Tewwi timunnent-is deg useggas 1994. D nettat d taeeggalt taneggarut yak deg Ugraw n Leǧnas Yeddukklen. Dacu kan, ar ass-a, mazal d Iwanken Yeddukklen i yesḥerbiben fell-as, d nutni daɣen i yesselḥawen tasertit taberranit. Undur: 288 km². Tamurt n Undur tettwaḥkem s sin iqerray: Aselway n Tegduda Tafransist akked urehban aspenyul n Urgel. Tewwi timunnent-is seg 1278 yakan. Tesea 65 000 imezdaɣ. D Tamurt i d-qessden medden ɣef iddra n idurar-is i d-yezgan deg Pyrénées, ger Fransa akked Spanya. Antiga d Barbuda: 274km². Tamurt-a i d-yusan deg Karayib, i d-xedment kraḍ (03) n tegzirin. Γur-s 83 000 imezdaɣ. Tewwi timunnent-is sɣur Tagelda-Yeddukklen deg useggas n 1981. Tigzirin-is tetten aɣrum seg tmerrit, am tuget n tmura n Karayib. Ibarbaden (Barbades): 266 km² Azal n 260 000 n yemdanen i izedɣen tigzirt-a n Karayib. Tewwi timunnent-is sɣur Tagelda-Yeddukklen deg useggas n 1966. St. Vincent d Grunadin: 240 km² 109 000 n yemdanen i izedɣen tigzirin-a n Karayib. Tagelda Yeddukklen tefka-yasent timunnent-nsent deg useggas 1979. Grunad : 213 km² D tamurt deg Karayib, imezdaɣ-is wwḍen 98 000. Teqreb ɣer Marikan Ugafa. Timunnent-is tewwi-tt deg 1974 sɣur Tagelda-Yeddukklen. Malṭa: 195 km² D tigzirt n 362 000 imezdaɣ. Tusa-d deg unẓul n Sisilya. Timunnent-is tewwi-tt deg useggas n 1964. Maca iserdasen igliziyen ur tt-ffiɣen ara almi d aseggas n 1979. Imaldiviyen (Maldives): 184 km² 200 seg 2000 tegzirin n ugaraw ahendi i d-igan tamurt-a zedɣen-ten ala 181 000 n yimdanen. Tigzirin-a wwint timunnent-nsent sɣur Tagelda-Yeddukklen deg 1965 Seychelles : 171 km² Tigzirin-a n ugaraw ahendi uɣalent d tilelliyin seg Tgelda Yeddukklen deg useggas 1976. Ass-a ɣur-sent 69 000 imezdaɣ. St. Kitts d Nevis: 166 km² Tamurt-a n Karayib, i zedɣen 41 000 n medden, tewwi timunnent-is sɣur Tagelda Yeddukklen deg 1983. Tigzirin n Marshall: 112 km² Tigzirin-a wwint timunnent-nsent deg 1986 sɣur Iwanken Yeddukklen. Imezdaɣ-is wwḍen ɣer 52 000 n yimdanen. Liechtenstein: 100 km² Tamurt-a tamecṭuḥt ɣur-s 30 000 imezdaɣ. Tezga-d ɣef yiri n Rhin, deg Alpes, ger Swis akked Luṭric. San Marin : 28 km² Tezga-d deg udrar Titano deg tlemmas n Ṭelyan. Γur-s 25 000 imezdaɣ. Tettzuxxu imi d nettat i d Awanek aqdim yakk deg Turuft, i d-ilulen deg tmiḍi tis-4. Tuvalu : 14 km² D tamurt i d-yemmugen s 09 tegzirin yeččuren d lmerǧan. Wwint tilelli-nsent sɣur Tagelda Yedduklen deg useggas 1978. Ass-a ɣur-sent 9 700 imezdaɣ. Nuru: 13,6 km² 10 000 imezdaɣ n tegzirt-a n Pasifik tetten aɣrum seg lminat n zink. Nuru tewwi timunnent-is deg useggas n 1968. Munaku : 2,2 km² Tamurt n Munaku tusa-d sdat n Côte d’Azur n Franṣa. Γas akken mecṭuḥet, nnig n 30 000 n yimdanen i tt-izedɣen. Tetwassen s yixxamen-is n turart (Casino) akked tgeldunt-is. Munaku tuɣal d tilellit deg tmiḍi tis-13. Vatican: 0,32 km² D awanek amecṭuḥ yak deg umaḍal. Γur-s 770 imezdaɣ. D Vatican i d lqebla n n ddin amasiḥi akatulik. Yusa-d deg tlemmast n Roma, tamennaɣt n Ṭelyan.
Palu: 306 km²
Palu tella teṭṭafar Tamnaṭ n Tegzirin tipasifikin i yesselḥaw udabu amarikani. Tura, tesea 200 n tegzirin, i zedɣen 16 000 n lerwaḥ. Tewwi timunnent-is deg useggas 1994. D nettat d taeeggalt taneggarut yak deg Ugraw n Leǧnas Yeddukklen. Dacu kan, ar ass-a, mazal d Iwanken Yeddukklen i yesḥerbiben fell-as, d nutni daɣen i yesselḥawen tasertit taberranit.
Undur: 288 km².
Tamurt n Undur tettwaḥkem s sin iqerray: Aselway n Tegduda Tafransist akked urehban aspenyul n Urgel. Tewwi timunnent-is seg 1278 yakan. Tesea 65 000 imezdaɣ. D Tamurt i d-qessden medden ɣef iddra n idurar-is i d-yezgan deg Pyrénées, ger Fransa akked Spanya.
Antiga d Barbuda: 274km².
Tamurt-a i d-yusan deg Karayib, i d-xedment kraḍ (03) n tegzirin. Γur-s 83 000 imezdaɣ. Tewwi timunnent-is sɣur Tagelda-Yeddukklen deg useggas n 1981. Tigzirin-is tetten aɣrum seg tmerrit, am tuget n tmura n Karayib.
Ibarbaden (Barbades): 266 km²
Azal n 260 000 n yemdanen i izedɣen tigzirt-a n Karayib. Tewwi timunnent-is sɣur Tagelda-Yeddukklen deg useggas n 1966.
St. Vincent d Grunadin: 240 km²
109 000 n yemdanen i izedɣen tigzirin-a n Karayib. Tagelda Yeddukklen tefka-yasent timunnent-nsent deg useggas 1979.
Grunad : 213 km²
D tamurt deg Karayib, imezdaɣ-is wwḍen 98 000. Teqreb ɣer Marikan Ugafa. Timunnent-is tewwi-tt deg 1974 sɣur Tagelda-Yeddukklen.
Malṭa: 195 km²
D tigzirt n 362 000 imezdaɣ. Tusa-d deg unẓul n Sisilya. Timunnent-is tewwi-tt deg useggas n 1964. Maca iserdasen igliziyen ur tt-ffiɣen ara almi d aseggas n 1979.
Imaldiviyen (Maldives): 184 km²
200 seg 2000 tegzirin n ugaraw ahendi i d-igan tamurt-a zedɣen-ten ala 181 000 n yimdanen. Tigzirin-a wwint timunnent-nsent sɣur Tagelda-Yeddukklen deg 1965
Seychelles : 171 km²
Tigzirin-a n ugaraw ahendi uɣalent d tilelliyin seg Tgelda Yeddukklen deg useggas 1976. Ass-a ɣur-sent 69 000 imezdaɣ.
St. Kitts d Nevis: 166 km²
Tamurt-a n Karayib, i zedɣen 41 000 n medden, tewwi timunnent-is sɣur Tagelda Yeddukklen deg 1983.
Tigzirin n Marshall: 112 km²
Tigzirin-a wwint timunnent-nsent deg 1986 sɣur Iwanken Yeddukklen. Imezdaɣ-is wwḍen ɣer 52 000 n yimdanen.
Liechtenstein: 100 km²
Tamurt-a tamecṭuḥt ɣur-s 30 000 imezdaɣ. Tezga-d ɣef yiri n Rhin, deg Alpes, ger Swis akked Luṭric.
San Marin : 28 km²
Tezga-d deg udrar Titano deg tlemmas n Ṭelyan. Γur-s 25 000 imezdaɣ. Tettzuxxu imi d nettat i d Awanek aqdim yakk deg Turuft, i d-ilulen deg tmiḍi tis-4.
Tuvalu : 14 km²
D tamurt i d-yemmugen s 09 tegzirin yeččuren d lmerǧan. Wwint tilelli-nsent sɣur Tagelda Yedduklen deg useggas 1978. Ass-a ɣur-sent 9 700 imezdaɣ.
Nuru: 13,6 km²
10 000 imezdaɣ n tegzirt-a n Pasifik tetten aɣrum seg lminat n zink. Nuru tewwi timunnent-is deg useggas n 1968.
Munaku : 2,2 km²
Tamurt n Munaku tusa-d sdat n Côte d’Azur n Franṣa. Γas akken mecṭuḥet, nnig n 30 000 n yimdanen i tt-izedɣen. Tetwassen s yixxamen-is n turart (Casino) akked tgeldunt-is. Munaku tuɣal d tilellit deg tmiḍi tis-13.
Vatican: 0,32 km²
D awanek amecṭuḥ yak deg umaḍal. Γur-s 770 imezdaɣ. D Vatican i d lqebla n n ddin amasiḥi akatulik. Yusa-d deg tlemmast n Roma, tamennaɣt n Ṭelyan.


text:
Xemsa ed ṛebɛin n yiseggasen aya seg wasmi ay d-teffeɣ teskint-a (manifeste) ara teɣrem swadda-a. Taskint-a d tin ay d-tessuffeɣ deg weɣmis-nnes Tuddsa Tanemlayt (organisation socialiste) Tisṛayilit ay yettwassnen s yisem n Matzpen (tabuṣult). Aṭas n tɣawsiwin ay ibeddlen seg wass-nni s ass-a. Awal ay yettwasqedcen deg teskint-a ad aɣ-d-iban, ass-a, iɛedda-t zzman, d acu kan, tikta-nnes mazal-itent ddrent ar ass-a”-Tlaxcala, Mayyu 2012
Taskint-a (manifeste) ay yettwarun deg Mayyu n 1967, d nettat ay d lkaɣeḍ amezwaru ay d-tessuffeɣ Tuddsa Tanemlayt (organisation socialiste) n Iṣrayil i lɣaci deg wayen yerzan taluft n Wegmuḍ (ccerq) Alemmas. Taskint-a ɣran-tt-id deg yiwet n temlilit ay iledyen i wegdud, d tin ay d-yellan deg Paris deg wass n 18 Mayyu 1967, d timlilit ay d-yellan s uɛawen n tuddsiwin n yinelmaden aɛṛaben ed yifalesṭiniyen. Timlilit-a yebder-itt-id weɣmis n Le Monde deg wass n 20 Mayyu 1967. Yessefk kan ad d-nesmekti timuɣliwin ay d-yeddan deg teskint-a llant yagi uqbel ma tebda-d taluft-nni n 1967. (Taskint-a teffeɣ-d i tikkelt tamezwarut deg World Outlook).
Ayyur-a ara yettwasfugel umulli wis 19 seg wasmi ay d-ilul uwanak (ddula) n Isṛayil. Maca ɣas kkan 19 n yiseggasen seg wasmi ay d-tennulfa Isṛayil, taluft ay tt-icerken ed Waɛṛaben mazal-itt tebɛed aṭas akken ad tefru. Taluft n Falesṭin mazal-itt d adeddi ay iledyen deg tfekka n Wegmuḍ (ccerq) Alemmas: mazal-itt d taluft ay yessazzalen idammen war aḥbas, d taluft ay d-igellun s lqerḥ ed weḍlam; d taluft ay icewwlen mliḥ tadamsa deg tama-a; yerna d taluft ayyes d-ttafent tmura timnukdanin (impéralistes) tasebba akken ad d-grent iman-nsent deg tama-a s yiserdasen-nsent; d taluft ay izemren ad teswaɣ talwit deg umaḍal akken ma yella.
Ayen iweɛṛen ugar netta d tagnit aydeg llan Waɛṛaben n Falesṭin – wid ay yenḍerren srid seg wemgaru [ṭṭrad] n 1948, asmi ay msefhamen fell-asen “yeɛdawen iḥbiben”, Ben-Gurion ed ugellid Ɛebdellah [n Luṛdun]. Amur ameqran seg Waɛṛaben n Falesṭin ttwakksen-asen yexxamen-nsen ed yigran-nsen ama deg wemgaru-nni, ama deffir wemgaru-nni, yerna seg wass-nni s ass-a, atni la tteddren d izruzaɣ (réfugiés) yenḍerren, beṛṛa i Isṛayil. Imḍebbren n Isṛayil ugin akk ad steɛṛfen s wezrf n yemdanen-a akken ad d-qqlen ɣer tmurt-nsen. Ma d Aɛṛaben ay d-yeqqimen deg Isṛayil, atni deg tegnit taweɛṛant seg yidis n tdamsa, yerna ddren ddaw tḥeqranit d tameqrant ddaw uwanak isṛayili.
Deg 19-a n yiseggasen ay yezrin, Isṛayil tedder am tegzirt ay yettwaɛezlen deg Wegmuḍ (ccerq) Alemmas. Nnig waya, Isṛayil tesɛa kan azarug-nnes (indépendance) s yisem, wanag, deg tidet, ur tezmir ad tedder war lemɛawna tudmist ed lemɛawna tasertit n tmura timnukdanin (impérialistes), ladɣa lemɛawna n Yiwunak Yeddukklen. Isṛayil tella dima d ttawil ay sseqdacent tmura-a mgal tmura taɛṛabin ed yiɣallen ay yebɣan ad ddun ɣer sdat deg tmura-a. Aya yettban-d mliḥ deg dduṛ turar Isṛayil deg 1956 i lmend n ccwal (yerna ur d tin ay d tikkelt tawḥidt aydeg tettekka Isṛayil deg ccwal). Imir-nni, Isṛayil tedda ed Yebriṭaniyen akked Yefṛensisen akken ad tɛeddin ɣef Maṣer, yerna tefka-asent ula d tasebba i tmura-a akken ad mmɣent ɣef Yimaṣriyen.
Seg wasmi ay d-tennulfa Isṛayil, 19 n yiseggasen aya, nettat tettedder deg tegnit n wemgaru (ṭṭrad) ed tmura taɛṛabin ay d-yezzin fell-as. Nnig waya, imḍebbren iṣehyuniyen n Isṛayil ur yelli deg nneyya-sen ad beddlen tikli-a. Tasertit tisṛayilit d abrid ur yessuffuɣen.
Ass-a, Isṛayil tedder deg yiwet n taluft d tameqrant n tdamsa, d tin ay yejjan aṭas n yixeddamen war axeddim, yerna tessenḍerr aṭas n medden. Aya yesskanay-d daɣen amek Isṛayil ur tezmir ad tkemmel ad tedder akken tella ass-a, d awanak (ddula) aṣehyuni ay igezmen iman-nnes ɣef tmura ay d-yezzin fell-as.
Tagnit-a daɣen d tin ay iḍurren ula d iɣerfan aɛṛaben: Isṛayil, akken tella ass-a, teqqel d ugur ur yejjin iɣerfan n tmura-a ad nnaɣen mgal temnukda (impérialisme) yerna ad ddukklen gar-asen. Maca ma tkemmel tegnit-a, ula d Isṛayiliyen ad nḍerren.
Tuddsa Tanelmayt (organisation socialiste) Tisṛayilit d tarbaɛt aydeg ttekkan ama d Aɛṛaben, ama d Udayen. Tarbaɛt-a tettwali taluft n Falesṭin ed tin yellan gar Isṛayil ed tmura taɛṛabin yessefk ad frunt s tnemla (socialisme), yerna s ferru n wakk udmawen n temsalt-a taweɛṛant. Taluft-a ur telli d taluft kan n menwala gar snat kan n tmura. Nnig waya, nettwali ɣas ma yella yal aɣref ad yesteɛṛef s yizerfan n weɣref niḍen aya ur d-yettkafi akken ad tt-yefru.
Awanak (ddula) n Isṛayil ilul-d seg ussehres (colonisation) n Falesṭin. D amussu aṣehyuni ay ikecmen tamurt n Yifalesṭiniyen, yekkes-asen akal-nsen ddaw leɛnaya n temnukda (impérialisme). Isṛayil, akken tella ass-a, d awanak aṣehyuni, mazal la tettwasseqdac d ttawil i lmend n lebni n wayen umi semman “Lmejhud Aṣehyuni“. Timura taɛṛabin ur zmirent ad qeblent ad yili deg tlemmast-nsent uwanak aṣehyuni, d awanak ur yebɣin ad yili ɣef leḥsab n wakken ay llan yimezdaɣen-nnes, wanag yebɣa ad yili d tiqenṭert i wakk Udayen n umaḍal akken ad d-asen ad zedɣen deg Wegmuḍ (ccerq) Alemmas. Udem aṣehyuni n Isṛayil yella-d, deg tidet, mgal nnfeɛ n Yisṛayiliyen s timmad-nsen, imi skud Isṛayil mazal-itt d taṣehyunit, skud mazal ad tettkel ɣef lemɛawna n yiɣallen ibeṛṛaniyen.
Ɣef waya, nettwali tifrat n taluft-a nettat d tukksa n tṣehyunit seg Isṛayil. Yessefk ad d-yili ubeddel d alqayan deg uwanak (ddula) isṛayili. Yessefk ɣef Isṛayil ad tejj taṣehyunit (ur tettili d tamurt i Wudayen n umaḍal akken ma llan), yerna ad teqqel d tamurt tanemlayt (socialiste) ara iqedcen i lmend n wakk imezdaɣen ay tt-izedɣen. Lqanun n Tuqqla -win ay yefkan azref i yal Uday deg umaḍal ad d-yinig ɣer Isṛayil yerna ad yesɛu taɣlent (nationalité) n tmurt-a – yessefk ad yettwakkes. A win yufan, yal win ara d-yessutren ad d-yinig ɣer Isṛayil, yessefk ad ɣren assuter-nnes akken ad ẓren ma yella yuklal ad d-yinig ɣer tmurt-a neɣ uhu, yerna aya yessefk ad yili war meḥyaf gar ddyanat ed lejnas.
Ugur n yezruzaɣ (réfugiés) ifalesṭiniyen d netta ay d aḥric aweɛṛan akk deg taluft yezran Falesṭin. Ɣef waya ara d-nini yal azrazaɣ afalesṭini ay yebɣan ad yeqqel ɣer Isṛayil, yessefk ad as-yettunefk ttesriḥ ad yeg aya, yerna mi ara d-yeqqel ɣer wakal-nnes, yessefk ad as-d-qqlen yizerfan-nnes seg yidis n tdamsa ed tmetti. Ma d izruzaɣ-nni ara ifernen ur d-tteqqalen ɣer tmurt-nsen, yessefk ad asen-yettwaɣrem akk wayen ay sṛuḥen deg tmurt-nsen ed lmaḍerra ay nḍerren seg wanect-a.
Seg tama niḍen, akk leqwanin ay igan meḥyaf mgal Waɛṛaben n Isṛayil ed wakk leqwanin ay asen-yekksen akal-nsen yessefk ad ttwabeṭlen. Nnig waya, akk wid umi yettwakkes kra (akal, ayla, leṛwaḥ) s yisem n leqwanin-a yessefk ad asen-yettwaɣrem wayen ay asen-yettwakksen.
Tukksa n tṣehyunit seg Isṛayil d tin ara ibeddlen daɣen tasertit tagraɣlant n Isṛayil, d tasertit ay iqeddcen i lmend n temnukda (impérialisme). Yuɣ lḥal, yessefk ɣef Isṛayil ad tettekki deg yimenɣi n tmura taɛṛabin mgal temnukda, am wakken ara tettekki deg ussebded n tdukli ara ijemɛen timura-a.
Assehres (colonisation) aṣehyuni deg Falesṭin d win ay yemgerraden mliḥ ɣef ussehres n tmura niḍen: deg tmura niḍen, wid yessehrasen (coloniser) ssebdaden-d tadamsa aydeg ssexdamen ixeddamen n tmurt-nni ay shersen, maca deg Falesṭin, iṣehyuniyen shersen tamurt, ẓẓɛen imezdaɣen-nnes ineṣliyen, yerna uwyen-d ixeddamen seg tmura niḍen.
Aya yerna yessewɛeṛ ugar ferru n taluft n Falesṭin. Assehres (colonisation) aṣehyuni yurew-d aɣlan (nation) n Wudayen s ṣṣifat-nnes tiɣelnawin (ass-a, Udayen n Isṛayil/Falesṭin qqlen d ljens ay yesɛan iles ucrik, tadamsa-nnes, atg.). Aɣlan-a amaynu n Wudayen ay d-yennulfan deg Falesṭin d win ay yettwabnan ɣef temsihrit (capitalisme) – d win ay yebḍan ɣef yemḍebbren [udayen] ed yixeddamen [udayen], iburjwaziyen ed yemɣiden [prolétaires].
Iṣehyuniyen snulfan-d aɣlan (nation) seg wulac, s tukksa n yimezdaɣen ineṣliyen ed ussebded n weɣref amaynu, d acu kan, ass-a, tillin n weɣlan uday ur yezmir ad yettwankeṛ. Win ara yeqqnen tiṭṭawin-nnes ɣef waya, ad yeg tuccḍa d tameqrant.
I wakken ad tefru taluft n Falesṭin, yessefk ad yekkes lbaṭel-nni ay yekkan ɣef Waɛṛaben n Falesṭin, maca yessefk daɣen ad yettwaḍmen uzekka n Wudayen n tmurt-a. Udayen-a, d taṣehyunit ay ten-id-yuwyen ɣer Falesṭin – maca ur d nitni ay iḥekmen deg yixeṣṣaren ay tga tṣehyunit. Aɛaqeb n yixeddamen ed yemdanen isṛayiliyen n menwala ɣef yixeṣṣaren ay tga tṣehyunit ur iferru acemma deg taluft n Falesṭin, wanag ad d-yeglu kan s yixeṣṣaren imeqranen ugar.
Kra n yemḍebbren aɛṛaben iɣelnaẓriyen (nationalistes) gren-d tiɣri i lejhad i lmend n ussuffeɣ n Wudayen seg Falesṭin, maca nitni ur ẓrin ɣas ma tettwarna Isṛayil yerna yeɣli uwanak (ddula) isṛayili, aɣref uday n Isṛayil mazal ad yili. Ma yella ur yefri wugur n weɣlan-a (nation) s webrid n lḥeqq, tezmer ad d-tennulfu taluft d taweɛṛant yerna d taɣezfant, d tin ara yessizzlen aṭas n yidammen, ad d-teglu s waṭas n lqerḥ yerna ad tili d tasebba niḍen akken ad d-grent tmura timnukdanin (impéralistes) iman-nsent deg Wegmuḍ (ccerq) Alemmas. Yagi, imḍebbren ay d-yegren tiɣri i “tifrat“ am ta ur ssawḍen ad frun ula d taluft n Yikurdiyen.
Seg tama niḍen, yessefk ad nefhem yiwet n tɣawsa: aɣref isṛayili ur yezmir ad yeɣḍel azaglu n tṣehyunit arma iwala Aɛṛaben wejden akken ad ddren yid-s war ma ḍelmen-t. Ɣef waya, Tuddsa Tanemlayt (organisation socialiste) Tisṛayilit tettwali i wakken ad tefru taluft n Falesṭin, yessefk daɣen ad yettunefk wezref i weɣlan (nation) uday akken ad d-yini ṛṛay-nnes ɣef wamek ay yebɣa ad yili uzekka-nnes.
Ma yella yettunefk-asen wezref i Wudayen ad fernen azekka-nsen, aya ur yebɣi ad d-yini d ccerḍ ad fernen beḍḍu n tmurt. Yuɣ lḥal, Isṛayil d tamurt tamecṭuḥt yerna akal-nnes d igellil, dɣa ur tezmir ad tedder i yiman-nnes kan. Ɣef waya, Isṛayil tesɛa kann snat n tefratin: ya ad tkemmel tudert-nnes s wettkal ɣef uɛawen abeṛṛani, neɣ ad teqqel d aḥric seg tdukli ara d-yilin gar tmura n tama-a.
Maca iban, tifrat tawḥidt ara yeffɣen ama ɣef Waɛṛaben, ama ɣef Yisṛayiliyen, nettat d anekcum n Isṛayil deg yiwet n tdukli d tudmist (économique) yerna d tasertit akked tmura niḍen n Wegmuḍ (ccerq) Alemmas, d tadukli ara yebnun ɣef tnemla (socialisme). Deg twennaḍt am ta, aɣlan (nation) uday yezmer ad ikemmel tudert-nnes taɣelnawt, tadelsant war ma yella d amihi (danger) i Waɛṛaben yerna war ma llan-as Waɛṛaben d amihi. Iɣallen n weɣref isṛayili ad ddukklen ed wid n Waɛṛaben akken ad kemmlen imenɣi i lmend n tiddit ɣer sdat, i lmend n rrbeḥ ed lehna.
Ihi, nettwali tifrat n taluft tafalesṭinit – am tin n waṭas n tlufa niḍen n Wegmuḍ (ccerq) Alemmas – tezmer kann ad tefru s tdukli ara d-yilin gar tmura n tama-a. Tiẓri (théorie) ed wenrar sseknen-d tadukli gar tmura taɛṛabin ur tezmir ad d-tili ala ma tettwabna ɣef tnemla (socialisme).
Awal-nneɣ nezmer ad t-id-njemmel s waya: yessefk ad tettwakkes tṣehyunit seg Isṛayil, yerna yessefk ɣef tmurt-a ad tekcel deg tdukli tanemlayt (socialiste) ara yesdukklen timura n Wegmuḍ (ccerq) Alemmas. Nettwali ugur n uzekka n Waɛṛaben n Falesṭin yessefk kan ad yettwafru s tifrat-a.
Llan medden ay yettwalin, i wakken ad tefru taluft n Falesṭin, yessefk ad tili tmurt tafalesṭinit i yiman-nnes. Nekkni nettwali tamsalt-a yessefk d Aɛṛaben n Falesṭin ifernen ma yella ad teffeɣ fell-asen neɣ ala, yerna ur yessefk ad d-gren yibeṛṛaniyen iman-nsen deg-s. D acu kan, nettwali d tuccḍa tameqrant lemmer ad d-tili tmurt tafalesṭinit i yiman-nnes, war ma tekcem deg tdukli tanemlayt (socialiste) ara yesdukklen timura taɛṛabin niḍen. Ass-a, Aɛṛaben n Falesṭin d nitni ay yezwaren i ṣṣef deg yimenɣi i lmend n tdukli. Lemmer ad wten akken ad awyen kra i yiman-nsen kan, leqdec i lmend n tdukli yezmer ad yenḍerr mliḥ. Nnig waya, talalit n uwanak (ddula) aɛṛab afalesṭini amecṭuḥ ara yeddren i yiman-nnes kan d ayen ara iḍurren ama d nnfeɛ n Yifalesṭiniyen, ama d timura taɛṛabin niḍen.
S waya, nettwali, ma yella bɣan Waɛṛaben n Falesṭin ad d-sbedden tamurt i yiman-nsen, a win yufan ad rren deg lbal-nsen tamurt-nsen ad tili d aḥric seg tdukli tanemlayt (socialiste) ara yesdukklen akk Agmuḍ (ccerq) Alemmas. Timura akk ay yeḍḍfen iḥricen seg wakal n Falesṭin – Isṛayil, Luṛdun ed Maṣer – yessefk, fell-asent akk ad ttekkint akken ad srebḥent tifrat-a.
Nger-d tiɣri i yiɣallen inemlayen (socialistes) igrawalen (révolutionnaires) deg tmura taɛṛabin ed tmura niḍen akken ad meyyzen tamuɣli-a ay d-nefka da yerna ad bdun awal akken ad sdukklen addud-nsen deg wayen yerzan ferru n tlufa n Wegmuḍ (ccerq) Alemmas.